text:
TA 7
Ametakpɔŋusẽ—‘Mawu Nye Sitsofe na Mí’
1, 2. Afɔku ka mee Israel-viwo ɖo esi woɖo Sinai nutoa me le fe 1513 D.M.Ŋ. me, eye dzidefonya kae Yehowa gblɔ na wo?
ISRAEL-VIWO ɖo afɔku me esime woɖo Sinai nutoa me le fe 1513 D.M.Ŋ. me fe gɔmedzedze lɔfo. Mɔzɔzɔ dziŋɔ aɖe nɔ wo ŋgɔ, enye mɔzɔzɔ to “afisi da vɔ̃wo kple dziɖegbewo le.” (Mose V, 8:15) Ŋɔdzi nɔ anyi hã be dukɔ siwo nye wofe futɔwo ava dze wo dzi. Yehowae kplɔ efe amewo wova ɖo nɔnɔme sia me. Abe wofe Mawu ene la, ɖe wòate ŋu akpɔ wo ta?
2 Nya siwo Yehowa gblɔ la de dzi fo na wo ŋutɔ, be: “Mia ŋutɔwo miekpɔ nusi mewɔ Egiptetɔwo, kple alesi metsɔ mi ɖe hɔ̃ fe aʋalawo dzi, eye mekplɔ mi va gbɔnyee.” (Mose II, 19:4) Yehowa ɖo ŋku edzi na efe amewo be yee ɖe wo tso Egiptetɔwo si me, eye yezã hɔ̃wo, le kpɔɖeŋunyagbɔgblɔ nu, be wokɔ wo yi dedienɔfee. Gake susu bubu aɖewo li siwo ta wòsɔ be wotsɔ “hɔ̃ fe aʋalawo” wɔ Mawu fe ametakpɔkpɔ fe kpɔɖeŋui.
3. Nukatae wòsɔ be wozã “hɔ̃ fe aʋalawo” tsɔ wɔ Mawu fe ametakpɔkpɔ fe kpɔɖeŋui?
3 Menye agbasasa le yame koe hɔ̃ zãa efe aʋala keke sesẽawo na o. Ne xexeame xɔ dzo la, hɔ̃ vinɔ kekea efe aʋalawo—siwo te ŋu didina meta 2 kple edzivɔ—wòzua abe xexi ene, ale wòkpɔa via fẽwo ta tso ŋdɔkutsu dzatsɛ la nu. Ɣebubuɣiwo la, etsɔa efe aʋalawo tsyɔa viawo dzi wòxea vuvɔ na wo. Abe alesi hɔ̃ kpɔa viawo tae ene la, nenemae Yehowa kpɔ Israel-dukɔ yeye si meli ke haɖe o la tae. Fifia esi efe amewo va ɖo gbedadafo la, woakpɔtɔ abe ɖe efe kpɔɖeŋuʋala sesẽawo fe vɔvɔli te nenye be woyi edzi wɔ nutefe ko. (Mose V, 32:9-11; Psalmo 36:8) Gake ɖe wòasɔ be mí amesiwo li egbea hã míakpɔ mɔ be Mawu nakpɔ mía ta?
Mawu fe Ametakpɔkpɔ fe Ŋugbedodo
4, 5. Nukata míate ŋu aka ɖe ŋugbe si Mawu do be yeakpɔ mía ta la dzi bliboe?
4 Yehowa ate ŋu akpɔ esubɔlawo ta vavã. Eyae nye “Mawu ŋusẽkatãtɔ”—eye dzesideŋkɔ sia fia be ŋusẽ si dzi womate ŋu akpe o ye le esi. (Mose I, 17:1) Ne Yehowa ɖe efe ŋusẽ ɖe go la, naneke mate ŋu axe mɔ nɛ o, abe alesi naneke mate ŋu atɔ te futsotsoe o ene. Esi wòte ŋu wɔa nusianu si le ɖekawɔwɔ me kple efe lɔlɔ̃nu ta la, míate ŋu abia be, ‘Ðe wònye Yehowa fe lɔlɔ̃nu be yeazã yefe ŋusẽ atsɔ akpɔ yefe amewo taa?’
5 Kpuie ko la, míaɖo eŋu be, ẽ! Yehowa ka ɖe edzi na mí be yeakpɔ yefe amewo ta. Psalmo 46:2 gblɔ be: “Yehowa enye sitsofe kple ŋusẽ na mí, xɔnametɔ ŋutɔ wònye le xaxawo me.” Esi Mawu ‘mate ŋu aka aʋatso o’ ta la, míate ŋu aka ɖe ŋugbe si wòdo be yeakpɔ mía ta la dzi bliboe. (Tito 1:2) Mina míade ŋugble le kpɔɖeŋunyagbɔgblɔ siwo míate ŋu akpɔ le susu me, siwo Yehowa zã tsɔ gblɔ alesi wòkpɔa ame ta beléletɔe dometɔ aɖewo ŋu kpɔ.
6, 7. (a) Takpɔkpɔ kae Biblia fe ɣeyiɣiwo me alẽkplɔla naa efe alẽwo? (b) Aleke Biblia wɔ alesi Yehowa di tso dzi me be yeakpɔ yefe alẽwo ta ahalé be na wo fe kpɔɖeŋui?
6 Yehowa nye Alẽkplɔla, eye “efe dukɔ kple alẽwo le efe lãnyife míenye.” (Psalmo 23:1; 100:3) Lã ʋɛ aɖewo koe nye wɔnamanɔŋutɔwo de alẽwo nu. Ele na alẽkplɔla siwo nɔ anyi le Biblia fe ɣeyiɣiwo me be dzi nanɔ wo fo bene woate ŋu akpɔ wofe alẽwo ta tso dzatawo, amegãxiwo, kple sisiblisiwo, kpakple fiafitɔwo si me. (Samuel I, 17:34, 35; Yohanes 10:12, 13) Gake ɣeyiɣi aɖewo nɔ anyi si me alẽawo ta kpɔkpɔ biaa beléle ŋuɖɔɖɔɖotɔe. Ne alẽ dzi vi ɖe afisi didi tso wofe kpo gbɔ la, alẽkplɔla si léa be na efe alẽwo dzɔa alẽnɔa ŋu le wɔnamanɔŋu fe ɣeyiɣi siawo me eye wòkɔa alẽvi masẽmasẽa yia wofe kpo mee.
7 Esi Yehowa tsɔ eɖokui sɔ kple alẽkplɔla la, ena kakaɖedzi mí be etso yefe dzi me be yeakpɔ mía ta. (Xezekiel 34:11-16) Gaɖo ŋku alesi woɖɔ Yehowae le Yesaya 40:11, si me míedzro le agbalẽ sia fe Ta 2 lia me dzi, be: “Anyi efe alẽhawo abe alẽkplɔvi ene, alé alẽviawo ɖe abɔ dome, eye wòakɔ wo ɖe akɔnu.” Aleke alẽvia wɔna va ɖoa alẽkplɔla la fe “akɔnu”—si nye efe awu ʋlaya me? Ðewohĩ alẽae te ɖe alẽkplɔla la ŋu, eye anye be etiti eɖokui ɖe efe afɔ ŋu gɔ̃ hã. Gake alẽkplɔla lae abɔbɔ akɔ alẽvia, eye wòakɔe ada ɖe efe akɔnu, si nye dedienɔfe. Belélename fe kpɔɖeŋu nyui kae nye si, si le fiafiam be Alẽkplɔla Gã la le klalo be yeakpɔ mía ta!
8. (a) Amekawo tae Mawu do ŋugbe be yeakpɔ, eye aleke esia dze le Lododowo 18:10? (b) Nukae sitsofe kpɔkpɔ le Mawu fe ŋkɔ me bia?
8 Ametakpɔkpɔ si fe ŋugbe Mawu do la nɔ te ɖe nanewo dzi—amesiwo tena ɖe eŋu ɖeɖe dzaa tae wòakpɔ. Lododowo 18:10 gblɔ be: “Yehowa fe ŋkɔ enye mɔ̃ sesẽ; afima ame dzɔdzɔe la sina yina, eye wònɔa dedie.” Le Biblia fe ɣeyiɣiwo me la, wotua xɔ tsralawo ɖe gbedadafo wonyea sitsofe. Gake ekpo ɖe amesi ɖo afɔku me gbɔ be wòasi ayi xɔ tsralaa me bene wòanɔ dedie. Nenemae wòle le bebefe kpɔkpɔ le Mawu fe ŋkɔa me hã gome. Ebia nusi yi ŋgɔ wu Mawu fe ŋkɔa yɔyɔ enuenu ko; menye gbesae Mawu fe ŋkɔa nye o. Ke boŋ Amesi tɔ ŋkɔae wòle be míanya ahaɖo ŋu ɖe eŋu eye míanɔ agbe ɖe efe dzidzenu dzɔdzɔeawo nu. Aleke gbegbe Yehowa fe dɔme nyoe nye si be wòna kakaɖedzi mí be ne míetrɔ ɖe ye ŋu le xɔse me la, yeanye sitsofe na mí!
“Mía Mawu . . . Ate Ŋu Aɖe Mí”
9. Aleke Yehowa wɔ nusi yi ŋgɔ wu ametakpɔkpɔ fe ŋugbe dodo ko?
9 Menye ɖeko Yehowa do ametakpɔkpɔ fe ŋugbe na mí ko evɔ o. Eɖee fia ŋutɔŋutɔ le Biblia fe ɣeyiɣiwo me nukutɔe be yeate ŋu akpɔ yefe amewo ta. Le Israel-viwo fe ŋutinya katã me la, Yehowa fe “asi” sesẽ la xea mɔ na futɔ sesẽwo zi geɖe. (Mose II, 7:4) Gake Yehowa zãa efe ametakpɔŋusẽ ɖe ame ɖekaɖekawo hã nu.
10, 11. Biblia me kpɔɖeŋu kawoe fia be Yehowa zã efe ametakpɔŋusẽ ɖe ame ɖekaɖekawo ŋu?
10 Esime Hebri ɖekakpui etɔ̃—Sadrax, Mesax, kple Abed-Nego—gbe be yewomade ta agu na Fia Nebukadnezar fe sikalegba o la, fia la do dɔmedzoe heliheli eye wòdo ŋɔdzi na wo be yeatsɔ wo afu gbe ɖe kpodzo si me wodo dzo ɖo wògbɔ eme la me. Nebukadnezar, si nye fia sesẽtɔ kekeake le anyigba dzi ɣemaɣi, ɖe alɔme gblɔ be: “Mawu kae ate ŋu aɖe mi tso asinye me?” (Daniel 3:15) Ðekakpui etɔ̃awo ka ɖe ŋusẽ si le wofe Mawu si be wòakpɔ wo ta dzi bliboe, gake womewɔ nu ɖokuidodoɖedzitɔe be akpɔ yewo ta godoo o. Eyata woɖo eŋu be: “Mía Mawu, si subɔm míele la, ate ŋu aɖe mí.” (Daniel 3:17) Le nyatefe me la, kpodzo bibi ma si me wodo dzo ɖo enu sẽ zi gbɔ zi adre wu alesi wònɔ gbã la menye naneke na wofe Mawu ŋusẽkatãtɔ la o. Ekpɔ wo ta vavã, eye ezi fia la dzi wòʋu eme be: “Mawu bubu aɖeke meli ate ŋu aɖe ame abe eya ene o.”—Daniel 3:29.
11 Yehowa gaɖe efe ametakpɔŋusẽ fia wòɖe dzesi ŋutɔ esi wòtrɔ efe Tenuvi fe agbe tso dzifo va de Yuda ɖetugbi nɔafe Maria fe vidzidɔ me. Mawudɔla aɖe gblɔ na Maria be ‘afɔ fu adzi ŋutsuvi.’ Mawudɔla la ɖe eme be: “Gbɔgbɔ kɔkɔe ava dziwò, eye dzifoʋĩtɔ fe ŋusẽ ado vɔvɔli ɖe dziwò.” (Luka 1:31, 35) Edze abe ɖe Mawu fe Vi la meɖo wɔnamanɔŋu fe nɔnɔme sia tɔgbe me alea kpɔ gbeɖe o ene. Ðe dadaa si nye amegbetɔ fe nuvɔ̃menyenye kple blibomademade aɖe ɖe fugboea ŋua? Ðe Satana ate ŋu awɔ nuvevi Ðevia alo awui hafi woava dziia? Nusiawo madzɔ akpɔ gbeɖe o! Míagblɔe ko be Yehowa tɔ kpɔ ɖe Maria ŋu tsɔ kpɔ eta ale be naneke—blibomademade aɖeke, nugblẽleameŋula aɖeke, amegbetɔ, alo gbɔgbɔ vɔ̃ amewula aɖeke—mate ŋu agblẽ nu le fugboe si nɔ tsitsim la ŋu o, tso esime wofɔ efe fu kaka tsɔ yii. Yehowa yi edzi kpɔ Yesu ta le efe ɖevime. (Mateo 2:1-15) Ame aɖeke mete ŋu dze Mawu fe Vi lɔlɔ̃a dzi o vaseɖe efe ɣeyiɣi ɖoɖi dzi ko hafi.
12. Nukatae Yehowa kpɔ ame ɖekaɖeka aɖewo ta nukutɔe le Biblia fe ɣeyiɣiwo me?
12 Nukatae Yehowa kpɔ ame ɖekaɖeka aɖewo ta nukutɔe? Le nudzɔdzɔawo dometɔ geɖe me la, Yehowa kpɔ ameawo ta kple susu be yeakpɔ nu bubu aɖe si le vevie kura wu ta: eyae nye efe tameɖoɖo me vava. Le kpɔɖeŋu me, vidzĩ Yesu fe agbetsitsi nɔ vevie na Mawu fe tameɖoɖo me vava, si ava ɖe vi na amefomea katã mlɔeba. Ametakpɔŋusẽ ɖeɖe fia geɖeawo ŋuti nuŋlɔɖiwo nye Ŋɔŋlɔ siwo tso gbɔgbɔ me la fe akpa aɖe, eye “[woŋlɔ wo] le míafe nufiafia ta, bene míatsɔ ŋɔŋlɔawo fe dzidodo kple akɔfafa akpɔ mɔkpɔkpɔ.” (Romatɔwo 15:4) Ẽ, kpɔɖeŋu siawo doa ŋusẽ mí le mía Mawu ŋusẽkatãtɔ la dzixɔxɔse me. Gake ametakpɔkpɔ kae míate ŋu akpɔ mɔ na tso Mawu gbɔ egbea?
Nusi Mawu fe Ametakpɔkpɔ Mefia O
13. Ðe wònye dzizizi na Yehowa be wòawɔ nukunu ɖe mía ta? Ðe eme.
13 Ŋugbe si Mawu do be yeakpɔ ame ta mefia be enye dzizizi na Yehowa be wòawɔ nukunuwo le mía ta o. Kpao, mía Mawu medo ŋugbe be míanɔ agbe kuxi manɔmee le nuɖoanyi xoxo sia me o. Yehowa subɔla wɔnutefe geɖe dze ŋgɔ fukpekpewo, siwo fe ɖewoe nye koɖoɖo, aʋawɔwɔ, dɔléle, kple ku. Yesu gblɔ na efe nusrɔ̃lawo kɔte be woate ŋu awu wo dometɔ aɖewo ɖe wofe xɔse ta. Susu ma tae Yesu te gbe ɖe alesi wòle vevie be woado dzi vaseɖe nuwuwui dzi ɖo. (Mateo 24:9, 13) Ne ɖe Yehowa anɔ efe ŋusẽ zãm atsɔ anɔ amewo ɖem nukutɔe le nya sia nya me la, anye ne Satana akpɔ nya atsɔ aɖe alɔme le Yehowa ŋu eye wòanɔ te ɖe edzi ake ɖi le subɔsubɔdɔ si wɔm míele na mía Mawu la fe nuvãnyenye ŋu.—Hiob 1:9, 10.
14. Kpɔɖeŋu kawoe fia be Yehowa mekpɔa esubɔlawo katã ta le mɔ ɖeka tɔgbe nu o?
14 Le Biblia fe ɣeyiɣiwo me gɔ̃ hã la, Yehowa mezã efe ametakpɔŋusẽ tsɔ xe mɔ be esubɔlawo meku kukpo o. Le kpɔɖeŋu me, Herodes wu apostolo Yakobo le fe 44 M.Ŋ. me; ke hã ɣeyiɣi kpui aɖe le nudzɔdzɔ ma megbe la, eɖe Petro “tso Herodes si me.” (Dɔwɔwɔwo 12:1-11) Eye Yohanes, si nye Yakobo nɔviŋutsu, nɔ agbe wòdidi wu Petro kple Yakobo. Edze fã be míate ŋu akpɔ mɔ be Mawu nakpɔ esubɔlawo katã ta le mɔ ɖeka tɔgbe nu o. Gakpe ɖe eŋu la, “azãgbe kple nuɖiɖeame” ɖia kpe mí katã. (Nyagblɔla 9:11) Ekema aleke Yehowa kpɔa mía ta egbeae?
Yehowa Kpɔa Ame Ta le Ŋutilã Me
15, 16. (a) Kpeɖodzi kae li si fia be Yehowa kpɔa esubɔlawo fe fufofoa ta le ŋutilã me? (b) Nukata míate ŋu aka ɖe edzi be Yehowa akpɔ esubɔlawo ta fifia kple le “xaxa gã” la me?
15 Gbã la, bu ametakpɔkpɔ le ŋutilã me ŋu kpɔ. Míate ŋu akpɔ mɔ be woakpɔ mí Yehowa subɔlawo fe fufofoa ta. Ne manye nenema o la, míate ŋu adze Satana si me bɔbɔe. Bu nya sia ŋu kpɔ: Naneke madzɔ dzi na Satana, “xexe sia me fia,” wu be yeabu mo na tadedeagu vavãtɔ o. (Yohanes 12:31; Nyaɖeɖefia 12:17) Xexe sia me dziɖuɖu sesẽtɔ kekeakewo dometɔ aɖewo xe mɔ ɖe míafe gbefãɖeɖedɔa nu eye wote kpɔ be yewoaɖe mí ɖa kura. Ke hã Yehowa fe amewo kpɔtɔ li ke sesĩe eye wole gbefãɖeɖe dzi madzudzɔmadzudzɔe! Nukatae dukɔ sesẽwo mete ŋu tɔ te Kristotɔwo fe ha sue sia si me tɔwo mede bubuawo nu o eye wòdze abe wɔna mele wo ŋu o ene la fe dɔwɔwɔ o? Le esi Yehowa tsɔ efe kpɔɖeŋuʋala sesẽawo tsyɔ mía dzi tae!—Psalmo 17:7, 8.
16 Ke ametakpɔkpɔ le ŋutilã me le “xaxa gã” si gbɔna me hã ɖe? Mele be míavɔ̃ Mawu fe ʋɔnudɔdrɔ̃ me tsonuwo o. Nya lae nye be, “Afetɔ la nya alesi wòaɖe mawumemewo atso tetekpɔwo me, eye wòadzra ame madzɔmadzɔwo ɖo hena ʋɔnudrɔ̃gbe, bene woatu fe vɔ̃ na wo.” (Nyaɖeɖefia 7:14; Petro II, 2:9) Gake hafi ɣeyiɣi ma naɖo la, míate ŋu aka ɖe nu eve aɖewo dzi ɣesiaɣi. Gbã, Yehowa maɖe mɔ gbeɖe be woatsrɔ̃ esubɔla wɔnutefewo ɖa le anyigba dzi o. Evelia, atsɔ agbe mavɔ nɔnɔ le dzɔdzɔenyenye xexe yeye me aɖo etefe na nutefewɔlawo—ne ehiã la, to tsitretsitsia dzi. Le amesiwo aku gome la, tefe aɖeke megale dedie wu wofe Mawu fe susu me nɔnɔ o.—Yohanes 5:28, 29.
17. Aleke Yehowa kpɔa mía ta to efe Nya la dzii?
17 Fifi laa kura gɔ̃ hã la, Yehowa kpɔa mía ta to efe “nya” si le agbe, si sẽ ŋu be wòte ŋu ʋãa amewo woɖɔa wofe dzi ɖo hetrɔa wofe agbenɔnɔ la dzi. (Hebritɔwo 4:12) To efe dzidzenuwo dzi wɔwɔ me la, akpɔ mía ta tso ŋutilã me nuveviwɔame me le nanewo me. Yesaya 48:17 gblɔ be: “Nye Yehowa . . . enye amesi fia nusi nyo na wò la wò.” Ðikeke mele eme o be agbenɔnɔ ɖe Mawu fe Nya la nu ate ŋu ade míafe lãmesẽ dzi eye míafe agbe nadidi ɖe edzi. Le kpɔɖeŋu me, le esi míetsɔa Biblia fe nuxlɔ̃ame be míatsri ahasiwɔwɔ kple be míagafo ɖi mía ɖokui o wɔa dɔe ta la, míetsria nuwɔna makɔmakɔwo kple agbe baɖa nɔnɔ siwo gblẽa ame mavɔ̃mawu geɖe fe agbe dome. (Dɔwɔwɔwo 15:29; Korintotɔwo II, 7:1) Míedaa akpe geɖe ŋutɔ ɖe alesi Mawu fe Nya la kpɔa mía tae la ta!
Yehowa Kpɔa Mía Ta le Gbɔgbɔ Me
18. Aleke Yehowa kpɔa mía ta le gbɔgbɔ mee?
18 Vevietɔe nye be Yehowa kpɔa mía ta le gbɔgbɔ me. Le alesi mía Mawu si lɔ̃a mí la tsɔa nusiwo hiã bene míate ŋu ado dzi le dodokpɔwo me kple nusiwo adzɔ mía kplii dome fomedodo ŋu blaa akpa na míi ta la, ekpɔa mía ta tso gbɔgbɔ me nuveviwɔame me. Yehowa toa nusiawo dzi léa míafe agbe ɖe te, menye hena fe vɛ aɖewo ko o ke boŋ yi ɖe mavɔmavɔ me hã. Bu ɖoɖo siwo Mawu wɔ be wòatsɔ akpɔ mía ta le gbɔgbɔ me dometɔ aɖewo ŋu kpɔ.
19. Aleke Yehowa fe ŋusẽ ate ŋu ana míakpe akɔ kple dodokpɔ ɖesiaɖe si míado goe?
19 Yehowae nye ‘Gbedodoɖasela la.’ (Psalmo 65:3) Ne agbe me nuteɖeamedziwo wɔ abe ɖe wowu tsɔtsɔ na mí ene la, míafe dzimenyawo gbɔgblɔ nɛ ate ŋu ana míakpɔ gbɔdzɔe geɖe. (Filipitɔwo 4:6, 7) Ðewohĩ maɖe míafe dodokpɔawo ɖa nukutɔe ya o, gake le gbe si míedo ɖa tso dzime ŋu ɖoɖo me la, ate ŋu ana nunya si hiã bene míatsɔ akpɔ wo gbɔe la mí. (Yakobo 1:5, 6) Gakpe ɖe eŋu la, Yehowa naa gbɔgbɔ kɔkɔe amesiwo bianɛ. (Luka 11:13) Gbɔgbɔ sẽŋu ma ate ŋu akpe ɖe mía ŋu míakpe akɔ kple dodokpɔ alo kuxi ɖesiaɖe si míado goe. Ate ŋu ana ‘ŋusẽ si gbɔ dzɔdzɔmetɔ ŋu’ la mí bene míado dzi vaseɖe esime Yehowa naɖe kuxi siwo katã doa nuxaxa na ame ɖa le xexe yeye si tu afe alea gbegbe la me.—Korintotɔwo II, 4:7.
20. Aleke Yehowa fe ametakpɔŋusẽ ate ŋu ato mía hati tadeagulawo dzii?
20 Yehowa te ŋu ɖea efe ametakpɔŋusẽ fiana to mía hati tadeagulawo dzi ɣeaɖewoɣi. Yehowa fo efe amewo nu fu wonye xexeame godoo fe ‘nɔviwo fe habɔbɔ.’ (Petro I, 2:17; Yohanes 6:44) Le lɔlɔ̃ si le nɔviwo fe habɔbɔ sia me ta la, míekpɔa kpeɖodzi gbagbe siwo fia be ŋusẽ le Mawu fe gbɔgbɔ kɔkɔea si wòʋãa amewo wowɔa nu nyui. Gbɔgbɔa tsea ku le mía me—wonye nɔnɔme xɔasi lédziname siwo dometɔ aɖewoe nye lɔlɔ̃, dɔmenyonyo, kple dɔmekɔkɔ. (Galatiatɔwo 5:22, 23) Eyata ne míeɖo xaxa me eye haxɔsetɔ aɖe see le eɖokui me ɖo aɖaŋu si akpe ɖe mía ŋu alo gblɔ dzidefonamenya siwo hiã mí vevie ŋutɔ na mí la, míate ŋu ada akpe na Yehowa ɖe efe ametakpɔkpɔ belélenametɔe alea ta.
21. (a) Gbɔgbɔmenuɖuɖu si vana ɖe ɣeyiɣi nyuitɔ dzi kae Yehowa nana to “dɔla nutefewɔla kple aɖaŋudzela” la dzi? (b) Viɖe kae wò ŋutɔ nèkpɔ tso nusiwo Yehowa naa mí be woakpɔ mía ta le gbɔgbɔ me la me?
21 Yehowa ganaa nu bubu aɖe hã mí be wòakpɔ mía ta: eyae nye gbɔgbɔmenuɖuɖu si vana ɖe ɣeyiɣi dzi. Be Yehowa nakpe ɖe mía ŋu míaxɔ ŋusẽ tso efe Nya la me la, ede dɔ asi na “dɔla nutefewɔla kple aɖaŋudzela” la be wòama gbɔgbɔmenuɖuɖu na mí. Dɔla nutefewɔla la toa agbalẽwo abe Gbetakpɔxɔ kple Nyɔ! magazinewo ene, kpakple kpekpewo, takpekpe suewo kple gãwo, dzi naa ‘nuɖuɖu mí le ɣeyiɣi nyuitɔ dzi’—wonye nusiwo míehiã, le ɣeyiɣi siwo dzi míehiã wo me. (Mateo 24:45) Èse nya aɖe le Kristotɔwo fe kpekpe aɖe me—nyaŋuɖoɖo loo, nufo loo, alo le gbedodoɖa gɔ̃ hã me—si na ŋusẽ kple dzidefo si tututu nèhiã la wò kpɔa? Ðe míafe magazineawo me nyati aɖe wɔ dɔ ɖe wò agbe dzi kpɔa? Ðo ŋku edzi be Yehowae naa nusiawo katã mí bene woakpɔ mía ta le gbɔgbɔ me.
22. Mɔ ka nue Yehowa zãa efe ŋusẽ le ɣesiaɣi, eye nukatae efe nuwɔwɔ alea va ɖea vi na mí le mɔ nyuitɔ kekeake nu?
22 Yehowa nye akpoxɔnu “na amesiwo katã sii tso” nyatefe. (Psalmo 18:31) Míese egɔme be mezãa efe ŋusẽ tsɔ kpɔa mía ta tso dzɔgbevɔ̃ewo katã me fifia o. Gake ezãa efe ametakpɔŋusẽ ɣesiaɣi tsɔ kpɔa egbɔ be yefe tameɖoɖowo va eme. Efe nuwɔwɔ alea va ɖea vi na efe amewo le mɔ nyuitɔ kekeake nu mlɔeba. Ne míete ɖe Yehowa ŋu eye míekpɔtɔ le efe lɔlɔ̃ me la, ana agbe deblibo si nuwuwu meli na o mí. Esi mɔkpɔkpɔ sia le susu me na mí la, míate ŋu abu fukpekpe ɖesiaɖe le nuɖoanyi sia me be enye ‘ɣeyiɣi kpui aɖe ko fe nu si mesesẽ o’ nyatefe.—Korintotɔwo II, 4:17.


c: text/html

text:
Èɖo Ŋku Wo Dzia?
Ðe nèxlẽ Gbetakpɔxɔ fe tata siwo do nyitsɔ laa la beléletɔea? Ke kpɔe ɖa be yeate ŋu aɖo biabia siwo gbɔna ŋu hã:
Nu ka tae Yehowa da asi ɖe aʋa siwo blema Israel dukɔa wɔ dzi?
Yehowa lɔ̃a ame. Gake ɣeaɖewoɣi ne amewo ɖo nugbe vɔ̃ɖi ɖe efe amewo ŋu hele wo tem ɖe anyi la, enana wowɔa aʋa be woakpɔ dukɔa ta. Mawu koe kpɔ mɔ agblɔ ɣeyiɣi si woawɔ aʋa kple ame siwo ayi.—w15 11/1, axa 4-5.
Nu vevi kawoe dzilawo ate ŋu awɔ be woamla wo vi fewuiviwo be woasubɔ Yehowa?
Ele vevie be dzilawo nalɔ̃ wo viwo eye woaɖo ɖokuibɔbɔ fe kpɔɖeŋu ɖi na wo. Ehiã hã be dzilawo nadze agbagba ase nu gɔme na wo vi fewuiviwo.—w15 11/15, axa 10-12.
Nu ka tae míate ŋu agblɔ be menye Petro tefenɔlae papa la nye o?
Mateo 16:17, 18 megblɔ be apostolo Petro ye anye Kristo hamea fe ta o. Biblia ɖee fia be womeɖo Petro hamea fe tatɔe o, ke boŋ Yesue va nye hamea fe dzogoedzikpe. (1 Pet. 2:4-8)—w15 12/1, axa 12-14.
Nu kawo ŋue wòle be míabu hafi afo nu?
Be míazã míafe aɖe nyuie la, ele be míanya (1) ɣeyiɣi nyuitɔ si míafo nu (Nyagb. 3:7), (2) nya si míagblɔ (Lod. 12:18), kple (3) ale si míagblɔe (Lod. 25:15).—w15 12/15, axa 18-21.
Anukwaremaɖimaɖi fe nuwɔna siwo wòle be Kristotɔwo natsri la dometɔ aɖewo ɖe?
Kristotɔ vavãwo tsria alakpadada kple ameŋugbegblẽ. Womegblɔa alakpanya siwo foa ɖi amewo fe ŋkɔ o, womeflua amewo be woaxɔ wofe nunɔamesi le wo si o, eye womefia fi o.—wp16.1, axa 5.
Ame kawoe nye “nunɔlawo fe tatɔwo,” siwo ŋu wofo nu tsoe le Biblia me?
Edze fãa be ame ŋkuta siwo le nunɔlawo domee woyɔna be “nunɔlawo fe tatɔwo,” eye nunɔlagã siwo si woxɔ dɔ le la hã le wo dome.—wp16.1, axa 10.
Aleke wòle be míawɔ nu ɖe nɔvi siwo ɖua kpɔɖeŋunuawo le Ŋkuɖodzia ɖugbe ŋu?
Kristotɔwo medea bubu ame siwo ɖua kpɔɖeŋunuawo ŋu fũu akpa o. Ame si nye amesiamina vavã madi be woado ye ɖe dzi o; eye madi be yeanɔ egblɔm na amewo be Mawu si ami na ye o. (Mat. 23:8-12)—w16.01, axa 21-22.
Aleke míate ŋu asrɔ̃ nu tso ale si Abraham wɔ zu Mawu xɔlɔ̃ me?
Abraham srɔ̃ nu tso Mawu ŋu, ɖewohĩ tso Sem gbɔ. Eye ale si Mawu kpɔ Abraham ŋutɔ kple efe fomea ta na be nutefekpɔkpɔ geɖe su esi. Míawo hã míate ŋu awɔ nenema ke.—w16.02, axa 4-6.
Aleke wòdzɔe be wova ma Biblia ɖe tawo kple kpukpuiwo me?
Stephen Langton, si nye nunɔla aɖe si nɔ anyi le fe alafa 13 lia me, ye ma Biblia ɖe tawo me. Yudatɔ nugbugbɔŋlɔlawoe ma Hebrigbe me Biblia ɖe kpukpuiwo me gbã, eye le fe alafa 16 lia me la, agbalẽnyala Robert Estienne hã ma Kristotɔwo Ƒe Hela Ŋɔŋlɔawo ɖe kpukpuiwo me.—wp16.2, axa 14-15.
Esime Satana te Yesu kpɔ la, ɖe wòkplɔe yi gbedoxɔa tame ŋutɔŋutɔa?
Míate ŋu agblɔe kple kakaɖedzi o. Mateo 4:5 kple Luka 4:9 me nyawo ate ŋu afia be ekplɔ Yesu yi afi ma le ŋutega me, alo be ekplɔe yi gbedoxɔa fe tefe kɔkɔ aɖe ŋutɔŋutɔ.—w16.03, axa 31-32.
Mɔ kawo nue Kristotɔwo fe nufiafiadɔa ate ŋu anɔ abe zãmu ene le?
Zãmu dzana vivivi, enaa dzidzeme ame eye wòléa agbe ɖe te. Zãmu nye yayra tso Mawu gbɔ. (5 Mose 33:13) Nenema tututue Mawu fe amewo katã fe nufiafiadɔa hã le.—w16.04, axa 32.

robotstxt: allowed

filter: keep


text:
MATEO 23
Yesu Ɔka Maturi Sɔ Madzuɛ̃ So I Mmara Matedze Gu Masɔrɛdze Iso.
1Ne Yesu ɔɖegu maturi gbodzoo gu ɔ̃ marasuãdze ika ne. 2Ɔɣere ma sɔ, “Mmara matedze gu ma Farisise nɖe mma maɖi ɔri sɔ mate Mose mmara. 3Ne ɔso mikã ma atsue si mibara ibiara nɛ maɣere mi sɔ mibara, ɣɛɛ ne, midaasiai ma kurabarara, alasɔ maisɛ mabara i nnɛ masɛ mate iso. 4Masɛ manyi ato wa mba ɔrɔrã fiɛ asɛ aɖa isore masorera maturi, ɣɛɛ maisɛ mabie sɔ maapiagu ma kɔrɔ̃ si mabuai ma masore.
5“Masɛ mabara ira biara sɔ maturi aanyɔ ma. Minyɔ Ɣaa atɔ̃me siare wa matsɛrɛ i ɔkati iso masu manyi so iti gu nrɔɔ̃ si minyɔ kumɛgɔ i ma awu atsueti amɔ fiɛ akarã! 6Si makpere ma i ɔpɔrɔ̃ katukɔ̃ ne, masɛ maɖɔɛ kusɛkɔ̃ kɔlɛa. Masɛ maɖɔɛ masɛ i kusɛkɔ̃ sɛɛ gu kusɛkɔ̃ kɔlɛa i ma kusarɛkɔ̃ ana. 7Masɛ maɖɔɛ sɔ maturi si maya ma ku ibu i kuɣa ame si makpere ma ratedze.
8“Madaakpere mi sɔ ratedze, alasɔ mi ɔɖuɖu ne, manyii miɖe fiɛ ratedze ɔwɛ̃ saã miba. 9Midaakpere kuwɛ̃ i karɔ̃ iso ngbe sɔ Tete alasɔ ɔse ɔwɛ̃ saã miba gɔ mpia i kato. 10Madaakpere mi sɔ Tɔ̃ɖedze alasɔ mi tɔ̃ɖedze ɔwɛ̃ saã gɔ miba nɖe Kristo. 11Ngɔ nto ɔbie iyere i mi ndɛ̃ si ɔkpese mi ɔɖabo 12Ɔbiara gɔ lokɔlɛ so kato ne, maabɔ wũ karɔ̃ fiɛ ɔbiara gɔ lobɔ so karɔ̃ ne, makɔlɛ wũ kato.
Ndzo Miɖe Mitã Maladze.
13“Ndzo miɖe mitã mi mmara matedze gu ma Farisise! Miɖɔɛ Ɣaa i anɔmi anɔmi ame kere! Misɛ misɛ̃ Ɣaa sigara kaɖekɔ̃ kayogodɔ̃ sɔ maturi si madaabo ku ɔwi gɔ i mi mɔmɔ ana ɔsɛ̃ sɔ miito mibo fiɛ misɛ̃ sɔ mma nto mabie sɔ maabo ana sɔ madaabo! 14Ndzo miɖe mitã mi mmara matedze gu ma Farisise! Miɖɔɛ Ɣaa i anɔmi anɔmi ame kere! Alasɔ misɛ miɖe makpise mare amumu, fiɛ misɛ mikparama kayi dzoroo i iteso ame. Nwagbe ɔso ne, mi kutsue ikpadzɛ̃ to iamɔ!
15“Ndzo miɖe mitã mi mmara matedze gu ma Farisise! Miɖɔɛ Ɣaa i anɔmi anɔmi ame kere! Alasɔ misɛ miwara ɔpo misɛ nrɔ̃ agbãagbã iso misɛ miaɖi ɔturi ɔwɛ̃ mitã Ɣaa, ɣɛɛ si mibara ngbɔ miro ne, misɛ mibara wũ ngɔ lonyanyarĩ ɔɖo mi i itɔkpe ame ikɛlɛ ame!
16“Ndzo miɖe mitã mi ma nto mikɔ maturi ɣɛɛ manɔbiɛdze miɖe! Misɛ mite sɔ, ‘Si ɔturi ɔtarĩgu Ɣaa isɔrɛyo ne, mmara iinyi wũ, ɣɛɛ si ɔtarĩgu sikã dzɛ nse i isɔrɛyo ne, ɔ̃ i mmara ɔnyi ne.’ 17Manɔbiɛdze dzimifɔ! Imele lonya iɖo? Sikã ɛɛbɛrɛ isɔrɛyo nɛ losekelera sikã? 18Misɛ mite ana sɔ, ‘Si ɔturi ɔtarĩgu isɔrɛkasege ga iso masɛ mafɛ̃ ara matã Ɣaa ne, mmara iinyi wũ, ɣɛɛ si ɔtarĩgu karatã ga nsia i isɔrɛkasege iso ɣɛɛ ne, mmara ɔnyi wũ.’ 19Anɔmi ɔbiɛ mi gbaã! Imele lonya iɖo? Karatã ɛɛbɛrɛ isɔrɛkasege ga losekelera karatã? 20Ne ɔso si ɔturi ɔtarĩgu isɔrɛkasege ne, ta ara wa nsia i isɔrɛkasege iso ɔɖuɖu iɖe ɔtarĩgu. 21Fiɛ si ɔturi ɔtarĩgu Ɣaa isɔrɛyo ne, ɔtarĩgu ta Ɣaa gɔ nsi i mmɔ. 22Fiɛ si ɔrere ɔtarĩgu Kato ne, ɔtarĩgu Ɣaa sigaraiyara gu ngɔ nsi iso.
23“Ndzo miɖe mitã mi mmara matedze gu ma Farisise! Mi ma nsɛ mibara ara sɔ si mibo maturi anɔ! Misɛ miɖi mi araɖea ika weova ta aposarɛbi, ibura sikɔma agbãagbã mitã Ɣaa. Ɣɛɛ misɛ̃ sɔ miibabara ara wa lonya aɖo i mmara ame wa nɖe nnyainyɔ, atɔ̃me iɣɛ i ɔri iso gu ɔnukuare ame. Ara wagbe ikote sɔ miasu mibua i nwa mimɔɛ̃ mito iso ne. Ɣɛɛ miibanyua kuiwɛ̃ misɛ. 24Matɔ̃ɖedze nɔbiɛdze! Misɛ mitua ɔnidzɔ gɔ lobo i mi ndã ame ɣɛɛ misɛ mimɛ kapuipɔngɔ!
25“Ndzo miɖe mitã mi mmara matedze gu ma Farisise! Mi ma nsɛ mibara ara sɔ si mibo maturi anɔ! Misɛ mifore mi akɔi gu arɔi kama, ɣɛɛ wã kame ɔyi ku ara wa miɖe maturi amumu mifɔ ku so ɔle. 26Farisise nɔbiɛdze, fore ikɔi ame tɔtɔ, iyɔ kama ka ito iare sekelee!
27“Ndzo miɖe mitã mi mmara matedze gu ma Farisise! Mi ma nsɛ mibara ara sɔ si mibo maturi anɔ! Mise lɛ maturi akpibiɔ wa matsue makua kukaakɔ, ɣɛɛ wã ame ɔyi ku makpise buria ku akui. 28Ngbɔ ame i maturi ɔɖuɖu anɔmi ame ne, mire maturi sɛɛ, ɣɛɛ mi ame ɔyi ku mila gu akpi.
Yesu Ɔɣɛ Itɔ̃me I Mmara Matedze Gu Ma Farisise Kutsue Ikpadzɛ̃ Iso.
29“Ndzo miɖe mitã mi mmara matedze gu ma Farisise! Mi ma nsɛ mibara ara sɔ si mibo maturi anɔ! Misɛ mitsue akpibiɔ mitã Ɣaa kanyamaɖidze fiɛ misɛ miledza mma losɛ ngbã sɛɛ akpibiɔ kukaakɔ. 30Misɛ miɣɛ sɔ, ‘Si bo nsi ngbã ku bo mawa ɔwi ne, tee boiɖoe kanyamaɖidze mamɔ lɛ bo mawa awe.’ 31Ne ɔso mito misia ita sɔ mma loɖoe Ɣaa kanyamaɖidze mawa miɖe. 32Mikɛlɛ i katɔ̃ si mibara ara wa i mi mawa ɔsɛ karɔ̃ miwiri.
33“Maturi lalaa! Mise lɛ maɣɛ gu ma mabi. Mifɔ miɖe sɔ miawo ɔtere i itɔkpe kutsue ikpadzɛ̃ nɛ nto iba kanya? 34Ne ɔso nto loɣere mi sɔ nto loasese mi kanyamaɖidze gu manɔgbadze gu mmara matedze. Mito miaɖoe mawɛ̃, mipɛ mawɛ̃ mimatãra i kudziri iso, mipɛ mawɛ̃ i mi kusarɛkɔ̃, mitere misa ma ita i ɔmagɛ̃ ɔwɛ̃ ame ikpa ɔmama ame. 35Ne ɔso ne, maturi sɛɛ ma ɔɖuɖu maɔɖoe ita i Abel bɔlɔlɔa iso isɛ iabo Zakaria gɔ nɖe Berakia ɔbi gɔ miɖoe i Ɣaa isɔrɛyo ku Isɔrɛkasege ndɛ̃ kutsue ikpadzɛ̃ to iaba mi iso. 36Nto losia ita lotã mi sɔ ituriɖoe nɛgbe ɔɖuɖu ne, ne kutsue ikpadzɛ̃ to iaba kiniɔgbe maturi iso!
Yerusalem Ara Ɔɖo Yesu Kayiri.
37“Yerusalem, Yerusalem, asɛ aɖoe kanyamaɖidze ma i Ɣaa sɛ ɔpia fɔ kɔrɛ, fiɛ asɛ apɛ Ɣaa maɖabo ma ɔsɛ ɔpia-ɔ ata. Loɔkpɛ̃ sɔ si losu nrɔɔ̃ lofu-ɔ lɛ kumɛgɔ i kɔkɔ ɔnyi sɛ ɔwarɛ abue ɔfu akɔkɔibi, ɣɛɛ asɛ̃ me. 38Ne ɔso fɔ Isɔrɛyo to iakpese iyoku. 39Ita i kiniɔ ne, aisibanya me gbɔgbɔɔgbɔ miaɣɛ sɔ, ‘Ɣaa kusɛkusɛ si kuwegu ngɔ nto ɔba i Bosate iyere ame.’ ”


text: 7 Nu si Afetɔ Dziɖulagã Yehowa na mekpɔe nye esi: Kpɔ ɖa! Edɔ ʋetsuviwo fe ha gã aɖe ɖa, esime nuku megbetɔwo de asi miemie me.* Kpɔ ɖa, nuku siwo wofã esime woya gbe na fia la vɔ megbee.2 Esi ʋetsuviwo fe ha la ɖu anyigbadzinu miemiewo vɔ keŋkeŋ la, megblɔ be: “Oo Afetɔ Dziɖulagã Yehowa, meɖe kuku, tsɔe ke dzro!+ Aleke Yakob awɔ anɔ te?* Elabena ŋusẽ mele eŋu o!”+3 Ale Yehowa trɔ susu.*+ Eye Yehowa gblɔ be: “Madzɔ o.”4 Nu si Afetɔ Dziɖulagã Yehowa na mekpɔe nye esi: Kpɔ ɖa! Afetɔ Dziɖulagã Yehowa yɔ dzo vɛ, be wòatsɔ ahe toe. Dzo la bi heno tsi goglowo eye wòfiã anyigba la fe akpa aɖe.5 Eye megblɔ be: “Oo Afetɔ Dziɖulagã Yehowa, meɖe kuku, mègawɔe o.+ Aleke Yakob awɔ anɔ te?* Elabena ŋusẽ mele eŋu o!”+6 Ale Yehowa trɔ susu.*+ Eye Afetɔ Dziɖulagã Yehowa gblɔ be: “Esia hã madzɔ o.”7 Nu si wòna megakpɔe nye esi: Kpɔ ɖa! Yehowa le tsitre ɖe gli si wotsɔ tsumikpe* dzidzee la dzi, eye wòlé tsumikpe ɖe asi.8 Eye Yehowa gblɔ nam be: “Amos, nu ka kpɔm nèle?” Eye meɖo eŋu be: “Tsumikpee.” Eye Yehowa gagblɔ be: “Kpɔ ɖa, mada tsumikpe ɖe nye dukɔ Israel dome. Nyemagatsɔe akee azɔ o.+9 Isak fe nuxefewo+ azu gbegbe, eye Israel fe kɔkɔefewo azu afedo;+ matsɔ yi aho ɖe Yeroboam fe afe la ŋu.”+10 Amaziya, si nye nunɔla le Betel,+ dɔ ame ɖo ɖe Israel-fia Yeroboam,+ ne woagblɔ nɛ be: “Amos ɖo nugbe ɖe ŋuwò le Israel fe afe la dome.+ Anyigba la mate ŋu ado dzi atsɔ efe nyawo katã o.+11 Elabena ale Amos gblɔe nye esi: ‘Yeroboam atsi yi nu, eye woaɖe aboyo Israel tso efe anyigba dzi kokoko.’”+12 Eye Amaziya gblɔ na Amos be: “Oo ŋutegakpɔla, dzo, si nàyi Yuda-nyigba dzi, ne nàɖu wò abolo* le afi ma, eye nàgblɔ nya ɖi le afi ma.+13 Ke mègagblɔ nya ɖi le Betel azɔ o,+ elabena fia fe kɔkɔefee,+ eye wònye fiaɖufe la nɔfe.”14 Eye Amos ɖo eŋu na Amaziya be: “Menye nyagblɔɖilae menye tsã o, eye menye nyagblɔɖila fe vi hãe menye o; ke boŋ lãkplɔvi+ kple gbotigble dzi kpɔla* menye.15 Ke Yehowa ɖem le lãhawo yome, eye Yehowa gblɔ nam be: ‘Yi ɖagblɔ nya ɖi na nye dukɔ Israel.’+16 Azɔ se Yehowa fe nya: ‘Ègblɔ be, “Mègagblɔ nya ɖi ɖe Israel ŋu o,+ eye mègagblɔ nya+ aɖeke tsi tsitre ɖe Isak fe afe la ŋu o.”17 Eya ta ale Yehowa gblɔe nye esi: “Srɔ̃wò azu gbolo le dua me, eye viwòŋutsuwo kple viwònyɔnuwo atsi yi nu. Woatsɔ dzidzeka ama wò anyigba, eye wò ŋutɔ àku ɖe anyigba makɔmakɔ dzi; eye woaɖe aboyo Israel tso efe anyigba dzi godoo.”’”+


text:
HADZIDZI 47
Do Gbe Ða Na Yehowa Gbe Sia Gbe
1. Do gbe ɖa na Yehowa gbe sia gbe.
Míekpɔa dzidzɔ be míetsɔ efe ŋkɔ.
Míefoa nu nɛ faa vɔvɔ̃manɔmee,
Mía fofo wònye míaɖo ŋu ɖe ’ŋu.
Do gbe ɖa na Yehowa.
2. Do gbe ɖa na Yehowa, da ’kpe nɛ.
Bia tsɔtsɔke ’ye wò hã nàtsɔ ke.
Ʋu wò nu vɔ̃ me na mía Mawu la;
Eɖoa ŋku ’dzi be kewɔ ko míenye.
Do gbe ɖa na Yehowa.
3. Do gbe ɖa na Yehowa xaxa’o me.
Mía Fofo si tsɔ ɖe mía gbɔ wònye.
Míadi efe takpɔkpɔ ɣesiaɣi;
Míate ɖe eŋu kple kakaɖedzi.
Do gbe ɖa na Yehowa.
(Kpɔ Ps. 65:5; Mat. 6:9-13; 26:41; Luka 18:1 hã.)


text: 7 Vinye, lé nye nyawo me ɖe asi,Eye nàdzra nye sededewo ɖo abe kesinɔnu ene.+2 Lé nye sededewo me ɖe asi, ne nànɔ agbe;+Lé be na nye nufiamewo* abe wò ŋku fe gadaglamakui ene.3 Bla wo ɖe wò asibidɛwo ŋu;Eye nàŋlɔ wo ɖe wò dzi fe nuŋlɔkpe dzi.+4 Gblɔ na nunya be, “Nɔvinyenyɔnu nènye,”Eye nàyɔ gɔmesese be, “nye fometɔ,”5 Ne woakpɔ tawò tso nyɔnu dzeha* si me,+Tso nyɔnu ahasitɔ* si ɖea ami ɖe efe nyawo* la si me.+6 Menɔ nye xɔ fe fesre nuNɔ nu kpɔm to adzrala me,7 Eye esi menɔ ŋku lém ɖe ɖekemanyalawo* ŋu la,Mede dzesi ɖekakpui aɖe si si tagbɔ mele o*+ la le sɔhɛwo dome;8 Eto mɔdodo si le nyɔnu aɖe fe dzogoe dzi yina,Eye wòzɔ ɖo ta efe afe gbɔ9 Le fiẽ, esime xexea me nɔ tsyɔtsyɔm,+Esime zã kple blukɔ nɔ dodom.10 Eye mekpɔ nyɔnu aɖe va do goe,Edzra ɖo abe gbolo ene,*+ eye ayedzedze le dzi me nɛ.11 Efe gbe dea dzi, eye metsɔa ɖeke le naneke me o.+Metɔna* ɖe afe me o.12 Kaka nàkpɔa, eyae nye ema le gota, kasia eyae nye ekem le ablɔ me,Eye wòdea xa ɖe dzogoewo katã dzi.+13 Elée hegbugbɔ nu nɛ;Eɖo mo ta, eye wògblɔ nɛ be:14 “Ele nam be masa ŋutifafavɔwo.+Mexe nye adzɔgbeɖefewo egbea.15 Esia tae medo va be mado go wò ɖo;Medi wò, eye meke ɖe ŋuwò azɔ!16 Meɖo abadzivɔ nyuiwo ɖe nye aba dzi,Egipte fe avɔ ŋɔŋɔewoe wonye.+17 Mewu ami ʋeʋĩ siwo nye mire, aloe kple sinamɔn ɖe nye aba dzi.+18 Va míano lɔlɔ̃ va se ɖe ŋdi wòaɖi kɔ na mí;Na míawɔ lɔlɔ̃ wòasu mí,19 Elabena srɔ̃nye mele afea me o;Eyi mɔ dzi, ezɔ mɔ didi aɖe.20 Etsɔ gakotoku ɖe asi yii.Gbe si gbe dzinua sɔ tegblẽe ko hafi wòagbɔ va afe.”21 Etsɔ efe amenubeble geɖeawo flui.+Etsɔ efe aɖe ŋanɛ la ble enu.22 Kasia edze eyome kɔ̃ɔ, abe nyitsu si wokplɔ yina wuwu ge ene,Abe bometsila si woyina pã bɔ gee* ene,+23 Va se ɖe esime aŋutrɔ nafo ɖe efe aklã;Ele abe xevi si lũ ɖe mɔ̃ dzi, eye menyae be yefe agbe* atsi eme o la ene.+24 Eya ta vinyewo, miɖo tom;Eye milé to ɖe nye nyawo ŋu.25 Mègana wò dzi natrɔ ɖe efe mɔwo ŋu o.Mègatra yi efe tofewo o,+26 Elabena ame siwo tsi esi me heɖo baba ɖi la sɔ gbɔ,+Eye ame siwo wòwu la mele xexlẽ me o.+27 Efe afe la, Tsiẽfe* fe mɔ wònye;Eɖo ta ku fe xɔgãwo me.


text:
Srɔ̃ Ðokuidziɖuɖu
“Gbɔgbɔ la fe kutsetse ye nye . . . ɖokuidziɖuɖu.”—GAL. 5:22, 23.
1, 2. (a) Nu kae ate ŋu ado tso ɖokuidzimaɖumaɖu me? (b) Nu ka tae ɖokuidziɖuɖu fe nyaa le vevie ŋutɔ egbea?
ÐOKUIDZIÐUÐU nye mawumenɔnɔme vevi aɖe. (Gal. 5:22, 23) Yehowa fe ɖokuidziɖuɖu de blibo. Gake mí amegbetɔwo ya, avu kple kɔe wònyena na mí be míaɖu mía ɖokui dzi le esi mímede blibo o ta. Le nyatefe me la, kuxi geɖe siwo me tom amewo le egbea la nye ɖokuidzimaɖumaɖu me tsonuwo. Ðokuidzimaɖumaɖu wɔnɛ be amewo hea nu vevi siwo wòle be woawɔ la ɖe megbe, eye ewɔnɛ be wometea ŋu wɔa dɔ nyuie le suku alo dɔ me o. Etea ŋu wɔnɛ hã be amewo gblɔa nya veamewo ɖe ame bubuwo ŋu, ame aɖewo zua ahamulawo, ŋutasẽlawo, srɔ̃gbelawo, fenyilawo, ame siwo nu gbegblẽ wɔwɔ zu numame na, gamenɔlawo, ame siwo dzi nu tena ɖo; ame aɖewo hã xɔa nulɔdɔwo eye ɖewo hã fɔa gbɔmeyafu, kple bubuawo.—Ps. 34:11-14.
2 Eme kɔ fãa be ame siwo meɖua wo ɖokui dzi o la hea kuxiwo vaa woawo ŋutɔwo kple ame bubuwo dzi. Eye ɖokuidzimaɖumaɖu me tsonuawo le gã dom ɖe edzi tso ŋkeke yi ŋkeke. Wowɔ numekuku tso ɖokuidziɖuɖu ŋu le fe 1940-awo me, gake numekuku yeyewo ɖee fia be amewo megate ŋu le wo ɖokuiwo dzi ɖum kura o. Esia mewɔ moyaa na Mawu fe Nyaa srɔ̃lawo ya o, elabe Biblia gblɔe ɖi be “ame siwo meɖua wo ɖokuiwo dzi o” la anye “ŋkeke mamlɛawo” fe dzesia fe akpa aɖe.—2 Tim. 3:1-3.
3. Nu ka tae wòle be Kristotɔwo nasrɔ̃ ɖokuidziɖuɖu?
3 Nu ka tae wòle be nàtsɔ ɖe le ɖokuidziɖuɖu fe nyaa me? Bu susu vevi eve siwo tae la ŋu kpɔ. Gbã, wode dzesii be kuxi gãwo meɖea fu na ame siwo tea ŋu ɖua wo ɖokui dzi la o. Wotea ŋu ɖua wofe seselelãmewo dzi bɔbɔe, kadodo nyui nɔa wo kple ame bubuwo dome, eye dzikudodo alo dzimaɖitsitsi kple blanuiléledɔ meɖea fu na wo abe ame siwo metea ŋu ɖua wo ɖokui dzi o la ene o. Eveliae nye be, hafi míakpɔtɔ anye Mawu xɔlɔ̃wo la, ehiã be míaɖu tetekpɔwo kple dzodzro vɔ̃wo dzi. Esia fe nyatefenyenye dze le ale si Adam kple Xawa do kpo nui me. (1 Mose 3:6) Azɔ hã, bu nɔnɔme wɔnublanui siwo me ame siwo si nɔnɔme vevi sia menɔ o la to ŋu kpɔ.
4. Dzidefonya kae li na ame siwo le agbagba dzem be yewoasrɔ̃ ɖokuidziɖuɖu?
4 Amegbetɔ madeblibo aɖeke mate ŋu aɖu eɖokui dzi le mɔ deblibo nu o. Yehowa nya avu si wɔm esubɔlawo le le go sia me, eye edi be yeakpe ɖe wo ŋu be woaɖu nu vɔ̃ fe dzodzrowo dzi. (1 Fia. 8:46-50) Esi Yehowa nye mía Xɔlɔ̃ si lɔ̃ mí ta la, edea dzi fo na ame siwo di vevie be yewoasubɔ ye evɔ ele sesẽm na wo be woaɖu wo ɖokuiwo dzi le go aɖewo me la. Na míadzro ɖokuidziɖuɖu fe kpɔɖeŋu deblibo si Yehowa ɖo ɖi na mí la me. Eyome, míasrɔ̃ nu tso ɖokuidziɖuɖu kple ɖokuidzimaɖumaɖu fe kpɔɖeŋu siwo le Biblia me la dometɔ aɖewo me. Mlɔeba, míalé ŋku ɖe aɖaŋuɖoɖo nyui siwo ate ŋu akpe ɖe mía ŋu be míaɖu mía ɖokui dzi geɖe wu la ŋu.
YEHOWA ÐO KPƆÐEŊU ÐI NA MÍ
5, 6. Ðokuidziɖuɖu fe kpɔɖeŋu kae Yehowa ɖo ɖi na mí?
5 Yehowa ɖua eɖokui dzi le mɔ deblibo nu, elabena efe dɔwɔwɔwo katã de blibo. (5 Mose 32:4) Gake míawo ya míede blibo o. Togbɔ be ele alea hã la, hafi míate ŋu ase nu si ɖokuidziɖuɖu bia gɔme la, ehiã be míadzro ɖokuidziɖuɖu fe kpɔɖeŋu si Yehowa ɖo ɖi na mí la me ale be míate ŋu asrɔ̃ eyama nyuie wu. Ðokuidziɖuɖu fe kpɔɖeŋu ɖedzesi siwo Yehowa ɖo ɖi na mí la fe ɖewoe nye kawo?
6 Bu ale si Yehowa ɖu eɖokui dzi esime Satana dze aglã ɖe eŋu dzimesesẽtɔe la ŋu kpɔ. Ehiã be woakpɔ Satana fe gbetɔamea gbɔ. Ðikeke mele eme o be Abosam fe gbetɔamea te ɖe mawudɔla siwo wɔa nutefe na Mawu la dzi, eve wo, eye wòku dzi na wo. Ðewohĩ alea tɔgbie wò hã nèsena le ɖokuiwò me ne èbu fukpekpe siwo katã Satana fe aglãdzedzea he vɛ la ŋu. Ke hã, Yehowa mewɔ nu dzitsitsitɔe o. Elé eɖokui, eye ale si wòwɔ nui la sɔ bliboe. Meyɔ ɖe dzikudodo ŋu o, eye ale si wòwɔ nu ɖe Satana fe aglãdzedzea ŋu la le dzɔdzɔe. (2 Mose 34:6; Hiob 2:2-6) Nu ka tae? Yehowa na ɣeyiɣi geɖe va yi, elabena medi be ame aɖeke natsrɔ̃ o, ke boŋ “edi be mɔnukpɔkpɔ nasu amewo katã si woatrɔ dzi me.”—2 Pet. 3:9.
7. Nu kae míate ŋu asrɔ̃ tso Yehowa fe kpɔɖeŋua me?
7 Ale si Yehowa ɖua eɖokui dzii la le mía fiam be ele be míawo hã míabu nuwo ŋu nyuie hafi afo nu alo aɖe afɔ; mele be míawɔ nu dzitsitsitɔe o. Ne ehiã be nàtso nya me le nya vevi aɖe ŋu la, na ɣeyiɣi ɖokuiwò be nàde ŋugble le eŋu nyuie ale be nàwɔ nu le nunya me. Do gbe ɖa nàbia Mawu be wòana nunya wò ale be nya si nàgblɔ alo nu si nàwɔ la nanye esi sɔ. (Ps. 141:3) Ne nane dzɔ eye míedo dziku la, ele bɔbɔe be míawɔ nu si mele be míawɔ hafi o. Mía dometɔ geɖe gblɔ nya aɖe alo wɔ nane kpɔ si va ve mí emegbe!—Lod. 14:29; 15:28; 19:2.
MAWU SUBƆLAWO ƑE KPƆÐEŊU NYUIWO KPLE GBEGBLẼAWO
8. (a) Afi kae míate ŋu akpɔ ɖokuidziɖuɖu fe kpɔɖeŋu nyuiwo le? (b) Nu kae kpe ɖe Yosef ŋu wòwɔ nu si sɔ esime Potifar srɔ̃ dze agbagba be yeable enu? (Kpɔ nɔnɔmetata si le nyati sia fe gɔmedzedze.)
8 Biblia me kpɔɖeŋu kawoe ɖe ɖokuidziɖuɖu fe vevienyenye fia? Ðikeke mele eme o be àɖo ŋku ame geɖe siwo ŋu Biblia fo nu tsoe, siwo ɖu wo ɖokuiwo dzi le dodokpɔwo me la dzi. Wo dometɔ ɖekae nye Yakob viŋutsu Yosef. Eɖu eɖokui dzi esime wònye Farao fe dzɔlawo fe amegã, Potifar, fe afemesubɔvi. Potifar srɔ̃ va tsɔ efe susu ɖo Yosef, si “nya kpɔ hedze ɖeka ale gbegbe” la ŋu, eye wòdze agbagba be yeable enu ne ye kplii yewoadɔ. Nu kae kpe ɖe Yosef ŋu wòɖu tetekpɔ ma dzi togbɔ be nyɔnua foe ɖe enu zi geɖe hã? Ðikeke mele eme o be, Yosef di ɣeyiɣi de ŋugble le nu gbegblẽ siwo ado tso eme ne meɖu eɖokui dzi o la ŋu. Eya ta, esi nyɔnua lé efe awu be wòadɔ ye gbɔ la, esi dzo le egbɔ. Yosef gblɔ be: “Aleke gɔ̃ mawɔ vɔ̃ gã sia gbegbe ahawɔ nu vɔ̃ ɖe Mawu ŋu?”—1 Mose 39:6, 9; xlẽ Lododowo 1:10.
9. Nu kae nàte ŋu awɔ be nànɔ klalo aɖu tetekpɔwo dzi?
9 Nu kae míesrɔ̃ tso Yosef fe kpɔɖeŋua me? Ðekae nye be, ɣeaɖewoɣi la, ehiã be míasi le tetekpɔ nu ale be míagada le Mawu fe sewo dzi o. Hafi ame aɖewo nava zu Ðasefowo egbea la, wonye nu tsu ɖulawo, aha tsu nolawo, atamanolawo, atike vɔ̃ɖi zãlawo kple ame siwo kpɔa gome le gbɔdɔdɔ manɔsenu kpakple nu gbegblẽ bubuwo me tsã. Le wofe nyɔnyrɔxɔxɔ megbe gɔ̃ hã la, gomekpɔkpɔ le nu mawo me agate ŋu azu tetekpɔ na wo. Ke hã, ne nu siawo fe tetekpɔ aɖe va dze ŋgɔ wò la, tɔ sẽe nàde ŋugble le ale si wòagblẽ nu le fomedodo si le mia kple Yehowa dome ŋu la ŋu ale be esia nado ŋusẽ wò tameɖoɖo kplikpaa be nàɖu nu vɔ̃ fe dzodzrowo dzi. Àte ŋu adze agbagba abu nɔnɔme siwo ate ŋu akplɔ wò ade tetekpɔ me la ŋu do ŋgɔ eye nàtso nya me le ale si nàwɔ afo asa wo ŋu. (Ps. 26:4, 5; Lod. 22:3) Ne èkpɔ ɖokuiwò le nɔnɔme sia tɔgbi me la, do gbe ɖa na Yehowa be wòana nunya kple ɖokuidziɖuɖu wò be nàɖu tetekpɔa dzi.
10, 11. (a) Nu kawo mee sɔhɛ geɖe tona le suku? (b) Nu kae ate ŋu akpe ɖe sɔhɛ Kristotɔwo ŋu be woaɖu nu gbegblẽ wɔwɔ fe nyafoɖeamenuwo dzi?
10 Tetekpɔ si va Yosef dzi la tɔgbi dzea ŋgɔ sɔhɛ Kristotɔ geɖewo egbea. Bu nɔvinyɔnu Kim fe kpɔɖeŋua ŋu kpɔ. Efe sukuhati geɖewo kpɔa gome le gbɔdɔnuwɔnawo me, eye ne wogatrɔ va suku le kwasiɖaa fe gɔmedzedze la, wotsɔa gbɔdɔnuwɔna siwo me wokpɔ gome le la foa adegbee. Esi Kim ya mekpɔa gome le nuwɔna mawo me o ta la, mekpɔa nya aɖeke gblɔna o. Kim gblɔ be yesena le ye ɖokui me ɣeaɖewoɣi be ‘yetsi akogo,’ eye ehatiwo bunɛ be etsi bome, le esi meɖoa gbe ɖi kple ŋutsu aɖeke o ta. Ke hã, Kim dze nunya elabe enyae be ele bɔbɔe ŋutɔ be gbɔdɔdɔ manɔsenu fe mɔ̃ naɖe sɔhɛwo. (2 Tim. 2:22) Efe sukuhatiwo bianɛ zi geɖe be egakpɔtɔ nye nyɔnuvi si menya ŋutsu o hã. Esia na mɔnukpɔkpɔe wòɖe nu si tae medi be yeakpɔ gome le gbɔdɔdɔnuwɔnawo me o la me na wo. Sɔhɛ Kristotɔ siwo ɖoe kplikpaa be yewoaɖu gbɔdɔdɔ manɔsenu fe nyafoɖeamenuwo dzi la nye dada na mí, eye wonye dada na Yehowa hã!
11 Biblia fo nu tso ame siwo mete ŋu ɖu gbɔdɔdɔ manɔsenu fe tetekpɔwo dzi o la ŋu be woanye nuxlɔ̃amekpɔɖeŋu na mí. Efo nu tso nu wɔnublanui siwo ate ŋu ado tso ɖokuidzimaɖumaɖu fe agbenɔnɔ mawo me hã ŋu. Anyo be sɔhɛ ɖe sia ɖe si le nu si me Kim to la tɔgbi me tom la nade ŋugble le ɖekakpui bometsila si ŋu Lododowo ta 7 lia fo nu tsoe la fe ŋutinyaa ŋu. Bu afɔ si Amnon ɖe kple nu wɔnublanui siwo do tso eme hã ŋu kpɔ. (2 Sam. 13:1, 2, 10-15, 28-32) Dzilawo ate ŋu akpe ɖe wo viwo ŋu woasrɔ̃ ɖokuidziɖuɖu eye woadze nunya le ale si woawɔ nui le ŋutsu kple nyɔnu dome hadede fe nyawo me. Woate ŋu adzro Biblia me ŋutinya siawo me le fometadeaguɣi atsɔ akpe ɖe wo ŋu le go sia me.
12. (a) Aleke Yosef ɖu eɖokui dzi le nuwɔwɔ kple nɔviaŋutsuwo me? (b) Nɔnɔme kawo mee wòahiã be míaɖu mía ɖokui dzi le?
12 Yosef gaɖo ɖokuidziɖuɖu fe kpɔɖeŋu nyui aɖe ɖi na mí le go bubu aɖe hã me. Esi Yosef di be yeanya nu si le ye nɔviawo fe dzi me ta la, meɖe eɖokui fia wo esime wodo ɖe eŋkume le Egipte be yewoafle nuɖuɖu o. Eye esi efe seselelãmea nu va sẽ ale gbegbe be megate ŋu nɔ eɖokui lém o la, eɖe eɖokui ɖe aga eye wòfa avi. (1 Mose 43:30, 31; 45:1) Ne hati Kristotɔ alo wò fometɔ aɖe wɔ nu wòve wò la, ɖokuiwò dzi ɖuɖu abe ale si Yosef wɔe ene akpe ɖe ŋuwò be màtsi dzi awɔ nu si ava ve wò emegbe o. (Lod. 16:32; 17:27) Ne woɖe wò fometɔ aɖe le haa me la, ahiã be nàɖu wò seselelãme dzi ale be nàfo asa na hadede kplii madzemadzee. Ame ɖokui dzi ɖuɖu le nɔnɔme siawo me mevana le eɖokui si o, ke hã, enɔa bɔbɔe wu ne míeɖo ŋku edzi be míele Mawu fe kpɔɖeŋu srɔ̃m hele nu si wòdi tso mía si la wɔm.
13. Nu kae míate ŋu asrɔ̃ tso Fia David fe ŋutinyaa me?
13 Biblia fo nu tso Fia David fe kpɔɖeŋu ɖedzesi aɖe ŋu. Ŋusẽ geɖe nɔ David si, gake esi Saul kple Simei wɔ nu wòvee la, eɖu eɖokui dzi eye mezã efe ŋusẽa tsɔ tu nu kpli wo o. (1 Sam. 26:9-11; 2 Sam. 16:5-10) Gake menye ɣesiaɣie David te ŋu ɖu eɖokui dzi o. Esia dze fãa le woa kple Bat-Seba fe nu vɔ̃a kpakple afɔ si wòɖe esi Nabal wɔ nu ŋukeklẽtɔe la me. (1 Sam. 25:10-13; 2 Sam. 11:2-4) Ke hã, míate ŋu asrɔ̃ nu vevi aɖewo tso David gbɔ. Gbã, ehiã be dzikpɔla siwo le Mawu fe amewo dome egbea la nanɔ ŋudzɔ be woaɖu wo ɖokuiwo dzi ale be woagazã wofe ŋusẽa madzemadzee o. Evelia, mele be ame aɖeke naɖe ŋu ɖi ahasusui be tetekpɔ mate ŋu aɖu ye dzi o.—1 Kor. 10:12.
NU SIWO ATE ŊU AKPE ÐE ŊUWÒ
14. Nu kae dzɔ ɖe nɔviŋutsu aɖe dzi gbe ɖeka, eye nu ka tae wòle vevie be míaɖu mía ɖokui dzi le nɔnɔme ma tɔgbi me?
14 Nu kae nàte ŋu awɔ be nàɖu ɖokuiwò dzi geɖe wu? Bu nudzɔdzɔ sia ŋu kpɔ. Ŋutsu aɖe ku ʋu va lɔ Luigi fe ʋu megbe. Togbɔ be ŋutsua gbɔe vodadaa tso hã la, edzu Luigi eye wòdi be yeada kɔ kplii gɔ̃ hã. Luigi do gbe ɖa na Yehowa be wòakpe ɖe ye ŋu yealé ye ɖokui kpoo, eye yeana ŋutsua fe dzi nafa, gake ŋutsua gbe nugɔmesese. Luigi de dzesi nugblẽfexeɖoɖo fe nyatakakawo le ŋutsua fe ʋua ŋu eye wòdzo le egbɔ esime ŋutsua gakpɔtɔ nɔ ɣlidodo dzi. Le kwasiɖa ɖeka megbe esi Luigi nɔ gbeadzi eye wòtrɔ yi nyɔnu aɖe si ɖe ɖetsɔleme fia gbɔ la, eva nyae be sigbeɖe nyɔnua srɔ̃e nye ʋukula ma! Edze ŋukpe dzi na ŋutsua eye wòɖe kuku na Luigi ɖe nɔnɔme si wòɖe fia le mɔa dzi ta. Egblɔ na Luigi be yeakpɔ efe nugblẽfexeɖoɖo fe dɔwɔfea ale be woaxe fea nɛ kaba. Ŋutsua kpɔ gome le Biblia me dzeɖoɖoa me eye wòkpɔ dzidzɔ ɖe nu si me wodzro la ŋu. Esi Luigi trɔ bu nu si dzɔ va yi ŋu la, ekpɔe be enyo ŋutɔ be yelé ye ɖokui kpoo le nudzɔdzɔ ma me eye wòkpɔe hã be ne ɖe yedo dziku la, esia agblẽ nu ale gbegbe.—Xlẽ 2 Korintotɔwo 6:3, 4.
15, 16. Aleke Biblia-sɔsrɔ̃ ate ŋu akpe ɖe wò kple wò fomea ŋu miasrɔ̃ ɖokuidziɖuɖu?
15 Biblia-sɔsrɔ̃ veviedodotɔe ate ŋu akpe ɖe Kristotɔwo ŋu woasrɔ̃ ɖokuidziɖuɖu. Ðo ŋku edzi be Mawu gblɔ na Yosua be: “Mègaɖe nu le Segbalẽ sia ŋu o, ke boŋ xlẽe kple gbe blewu zã kple keli, be nàwɔ nu siwo katã woŋlɔ ɖe eme la dzi pɛpɛpɛ; ekema wò mɔwo adze edzi na wò, eye àwɔ nu le nunya me.” (Yosua 1:8) Gake aleke Biblia-sɔsrɔ̃ ate ŋu akpe ɖe ŋuwò be nàsrɔ̃ ɖokuidziɖuɖu?
16 Abe ale si míekpɔe va yi ene la, ŋutinya vovovowo le Biblia me siwo ɖe nu nyui siwo dona tso ɖokuidziɖuɖu me kple nu gbegblẽ siwo dona tso ɖokuidzimaɖumaɖu me fia. Susu aɖe tae Yehowa na woŋlɔ ŋutinya mawo ɖi. (Rom. 15:4) Aleke gbegbe wòaɖe vi na mí be míaxlẽ ŋutinya mawo, ade ŋugble le wo ŋu ahasrɔ̃ wo nyuie ye nye esi! Dze agbagba nàkpɔ ale si nàte ŋu awɔ nufiame si le wo me ŋu dɔ wòaɖe vi na wò ŋutɔ kple wò fomea. Bia Yehowa be wòakpe ɖe ŋuwò nàwɔ ɖe aɖaŋuɖoɖo siwo le efe Nyaa me dzi. Ne ède dzesii be yemete ŋu ɖua ye ɖokui dzi le go aɖewo me o la, lɔ̃ ɖe edzi. Eyome, do gbe ɖa tso eŋu, eye nàdze agbagba awɔ dɔ tso eŋu. (Yak. 1:5) Ne èku nu me le Kristotɔwo fe agbalẽwo me la, ɖikeke mele eme o be àke ɖe nyati siwo agakpe ɖe ŋuwò geɖe wu le esia wɔwɔ me ŋu.
17. Aleke dzilawo ate ŋu akpe ɖe wo viwo ŋu be woasrɔ̃ ɖokuidziɖuɖu?
17 Aleke nàte ŋu akpe ɖe viwòwo ŋu be woasrɔ̃ ɖokuidziɖuɖu? Dzilawo nyae be sɔhɛwo medzɔ kple ɖokuidziɖuɖu o. Eye abe ale si wòle le nɔnɔme nyui bubu siwo katã wòle be ɖeviwo nasrɔ̃ gome ene la, ele be dzilawo naɖo kpɔɖeŋua na wo viwo. (Ef. 6:4) Eya ta, ne èkpɔe be ele sesẽm na viwòwo be woaɖu wo ɖokuiwo dzi la, bia ɖokuiwò be, ɖe yele kpɔɖeŋu nyui ɖom ɖi na wo hã. Mègabu ŋusẽ nyui si gomekpɔkpɔ le gbeadzisubɔsubɔdɔa, kpekpeawo dede kple fometadedeagu me edziedzi kpɔna ɖe wo dzi la nu tsɛe o. Ne ɖeviawo bia nane tso asiwò eye wòhiã be nàgbe la, mègavɔ̃ be nàgblɔ be ao o! Yehowa ɖo seɖofe na Adam kple Xawa, eye seɖofe mawo ate ŋu akpe ɖe wo ŋu woasrɔ̃ bubudede Yehowa fe ŋusẽ ŋu hafi. Nenema kee ne dzilawo mlaa wo viwo eye woɖoa kpɔɖeŋu nyui na wo la, esia ate ŋu akpe ɖe wo ŋu woasrɔ̃ ɖokuidziɖuɖu. Nu nyuitɔ kekeake siwo nàte ŋu awɔ na viwòwo dometɔ ɖekae nye be nàkpe ɖe wo ŋu woalɔ̃ faa abɔbɔ ɖe Mawu fe ŋusẽ te eye woade bubu efe sededewo ŋu.—Xlẽ Lododowo 1:5, 7, 8.
18. Nu ka tae nàte ŋu aka ɖe edzi be hadede nyuiwo aɖe vi na wò?
18 Èɖanye dzila alo mènye dzila o, mele be nàŋe aɖaba afu ale si wòle vevie be nàdze xɔlɔ̃ nyuiwo la dzi o. De ha kple ame siwo ade dzi fo na wò be nàti taɖodzinu nyuiwo yome ahafo asa na kuxiwo. (Lod. 13:20) Hadede kple ame siwo lɔ̃ Yehowa akpɔ ŋusẽ nyui ɖe dziwò, eye esia aʋã wò nàsrɔ̃ wofe ɖokuidziɖuɖu fe kpɔɖeŋu. Eye ɖikeke mele eme o be wò agbe nyui nɔnɔ ade dzi fo na xɔ̃wòwo nenema ke. Ne míeva zu ɖokuidziɖulawo la, míafe nu adze Mawu ŋu, míase vivi na agbea, eye mía kple míafe ame lɔlɔ̃wo míase vivi na nu nyuiwo ɖekae.


text:
Wofe Nu Siwo Gbɔ Edzi La Kpɔ Hiahiã Aɖe Gbɔ
LE ƑE 49 M.Ŋ. me la, Petro, Yakobo kple Yohanes—“ame siwo dze abe sɔtiwo ene la”—de dɔ aɖe asi na apostolo Paulo kple efe hadɔwɔla Barnaba. Eyae nye be woanɔ Kristotɔ dahewo ŋu bum esime woyi edzi le gbefã ɖem le dukɔwo dome. (Gal. 2:9, 10) Aleke wokpɔ dɔdeasi sia gbɔe?
Paulo fe lɛtawo ɖe ale si gbegbe wòlé fɔ ɖe dɔ sia wɔwɔ ŋui la fia. Le kpɔɖeŋu me, eŋlɔ ɖo ɖe Kristotɔ siwo nɔ Korinto la bena: “Le nudzɔdzɔ si woaɖo ɖe ame kɔkɔeawo ŋuti la, ale si meɖoe na Galatia hameawo la, mia ŋutɔwo hã miwɔe nenema ke. Le kwasiɖa ɖe sia ɖe fe ŋkeke gbãtɔ dzi la, mia dometɔ ɖe sia ɖe nedzra nane ɖo ɖi le ye ŋutɔ fe afe me, le efe viɖekpɔkpɔ nu, be ne meva ɖo la, nudzɔdzɔ mayi edzi ɣemaɣi o. Gake ne meva ɖo afi ma la, matsɔ miafe dɔmenyonunana la ade asi na ŋutsu siwo dzi miaŋlɔ agbalẽ ada asi ɖo la, be woatsɔe ayi Yerusalem.”—1 Kor. 16:1-3.
Paulo gaɖo ŋku taɖodzinu si le nudzɔdzɔ fe ɖoɖoa ŋu dzi na Korintotɔwo le agbalẽ evelia si gbɔgbɔ ʋãe wòŋlɔ ɖo ɖe wo la me. Eyae nye ‘be nuwo nasɔ pɛ, eye miafe nu siwo gbɔ edzi la, nakpɔ wofe hiahiã gbɔ na wo fifia.’—2 Kor. 8:12-15.
Esime Paulo ŋlɔ agbalẽ ɖo ɖe Kristotɔ siwo nɔ Roma le fe 56 M.Ŋ. me lɔfo la, wowu nudzɔdzɔawo nu keŋkeŋ kloe. Egblɔ be: “Mele mɔ dze ge ayi Yerusalem be masubɔ ame kɔkɔeawo. Elabena edze ame siwo le Makedonia kple Axaya la ŋu be, yewoama yewofe nuwo kple ame kɔkɔe siwo le Yerusalem la fe ame dahewo to nudzɔdzɔ aɖo ɖe wo dzi.” (Rom. 15:25, 26) Esia megbe kpuie la, Paulo wu efe dɔdeasia nu, elabena esime wòtrɔ yi Yerusalem eye wolée le afi ma la, egblɔ na Roma Nutomefia Felike be: “Meva be matsɔ dɔmenyonunanawo avae na nye dukɔ la, eye masa vɔ hã.”—Dɔw. 24:17.
Gbɔgbɔ si fe alafa gbãtɔ me Kristotɔwo ɖe fia la dze kɔtɛ le nya si Paulo gblɔ tso Makedoniatɔwo ŋu la me. Egblɔ be “[wonɔ] kukuɖeɖe dzi na mí vevie, be míana mɔnukpɔkpɔ yewo yewoana nu dɔmenyotɔe.” Apostoloa de dzi fo na Korintotɔawo be woasrɔ̃ kpɔɖeŋu ma. Egblɔ be: “Ame sia ame newɔ abe ale si wòɖo le efe dzi me ene, menye kple veve alo dzizizi o, elabena ame si naa nu kple dzidzɔ lae Mawu lɔ̃na.” Nu kae ʋã hameawo be wona nu dɔmenyotɔe alea gbegbe? Menye wofe didia ye nye “nu geɖewo nana ame kɔkɔewo le wofe nu hiahiãwo nu ko o, ke be wòana woada akpe geɖe na Mawu hã.” (2 Kor. 8:4; 9:7, 12) Taɖodzinu mawo ke ate ŋu aʋã mí míana nu dɔmenyotɔe. Yehowa Mawu ayra ɖe ɖokuitɔmadimadi fe gbɔgbɔ nyui ma dzi godoo—eye efe yayra wɔa ame kesinɔtɔ.—Lod. 10:22.
NUDZƆDZƆ HENA XEXEA ME KATÃ ƑE DƆA
Abe ale si wònɔ le apostolo Paulo fe ɣeyiɣia me ene la, ame geɖe ‘dzraa nane’ alo ga home aɖe koŋ ɖo ɖi egbea eye wotsɔnɛ dea nudzɔɖaka siwo dzi woŋlɔ ɖo be, “Xexea Me Katã Ƒe Dɔa” la me le wofe hamea me. (1 Kor. 16:2) Ɣleti sia ɣleti la, hameawo ɖoa nudzɔdzɔ siawo ɖe Yehowa Ðasefowo fe dɔwɔfe si kpɔa dɔa dzi le wofe dukɔa me. Àte ŋu aɖo wò lɔlɔ̃nu faa nudzɔdzɔwo ɖe Watch Tower Bible and Tract Society of Ghana, Attention Accounts Department, P. O. Box GP 760, Accra, Ghana alo atsɔe ade habɔbɔa fe gadzraɖofe siwo gbɔna la tẽe: Watch Tower, Barclays Bank, Accra High Street Branch, Account number 048/2746365 alo Watch Tower, Ghana Commercial Bank, Accra High Street Branch, Account number 1011130008990 alo aɖoe ɖe Yehowa Ðasefowo fe alɔdzedɔwɔfe si kpɔa dɔa dzi le miafe dukɔa me. (Àte ŋu aɖo lɔlɔ̃nu faa nudzɔdzɔ siwo gbɔna la ɖe Yehowa Ðasefowo fe alɔdzedɔwɔfe si kpɔa dɔa dzi le miafe dukɔa me.) Ne èdi be yeaɖo gaxɔgbalẽvi ɖe adrɛs si le etame la, ke ŋlɔ Watchtower la ŋɔŋlɔ eve; ŋlɔ “Watch” la ɖe vovo eye nàŋlɔ “Tower” hã ɖe vovo. Woate ŋu aɖo sikanuwo alo nu xɔasi bubuwo hã ɖa. Ne èɖo nu siawo tɔgbi ɖa la, anyo be nàŋlɔ lɛta kpui aɖe kpe ɖe wo ŋu atsɔ aɖe eme be wonye nunana siwo yetsɔ ke keŋkeŋ.
NUNANA SIWO NUNALAA AGATE ŊU AXƆ ƑE ÐOÐO
Woate ŋu adzɔ ga le ɖoɖo tɔxɛ sia nu na Watch Tower Bible and Tract Society of Ghana be wòanɔ zazãm hena xexea me katã fe dɔa gbɔ. Gake ne gatɔa gahiã gaa la, woagatrɔe anae. Ne èdi numeɖeɖe bubuwo la, taflatsɛ, zã adrɛs si dze le etame nàtsɔ aŋlɔ agbalẽ ɖo ɖe Accounts Department alo nàza telefonxexlẽdzesi si gbɔna atsɔ afo ka na wo (030) 2712456.
NUNANA SI ŊU WOWƆ ÐOÐO ÐO
Tsɔ kpe ɖe ga kple nu siwo woatsɔ ake keŋkeŋ ŋu la, nunana fe mɔnu bubu siwo dzi woato akpe asi ɖe xexea me katã fe Fiaɖufesubɔsubɔdɔa ŋu hã li. Esiawo fe ɖewoe nye:
Nugblẽfexexe: Ame ate ŋu atia Watch Tower Bible and Tract Society of Ghana be eyae woaxe yefe nugblẽfe na ne yeku.
Ga Siwo Le Gadzraɖofe: Ame aɖe ate ŋu awɔ ɖoɖo le wo gbɔ gadzraɖofewo fe sewo nu atsɔ ga si wòdzra ɖo ɖe gadzraɖofe, alo ga si wòda ɖe gadzraɖofe si adzi ɖe edzi fe ɖaseɖigbalẽwo, alo efe dzudzɔxɔledɔmega ade Watch Tower Bible and Tract Society of Ghana fe ŋkɔ me esime wògakpɔtɔ le agbe alo be woaxe ga siawo na habɔbɔ sia le yefe ku megbe.
Ga Si Wode Dɔ Aɖe Me Kple Esi Wodo Na Dɔwɔfewo: Woate ŋu atsɔ ga siawo ana Watch Tower Bible and Tract Society of Ghana wòanye nunana si wotsɔ ke keŋkeŋ alo woagblɔ be woaxee na habɔbɔ sia le nunalaa fe ku megbe.
Afewo, Dɔwɔxɔwo, Kple Anyigbawo: Woate ŋu atsɔ afe, dɔwɔxɔ, alo anyigba siwo woate ŋu adzra la ana wòanye nu si ŋu woɖe asi le keŋkeŋ, alo ne afe si me nunalaa lee wònye la, woagblẽ xɔawo dometɔ aɖe ɖi nɛ be wòanɔ eme le efe agbenɔɣi. Ne èdi be yeawɔ nunaɖoɖo sia la, ke bia numekɔkɔ tso alɔdzedɔwɔfe si le míafe dukɔa me gbɔ hafi nàwɔe.
Domenyinumagbalẽwo Kple Nunɔamesi Siwo Woanɔ Zazãm Gbɔ: Ame ate ŋu ato domenyinumagbalẽ si wòwɔ le setɔwo gbɔ dzi ana efe nunɔamesi alo ga nazu Watch Tower Bible and Tract Society of Ghana tɔ le efe ku megbe.
Abe ale si nyagbɔgblɔ “nunana si ŋu wowɔ ɖoɖo ɖo” fe gɔmesese ɖee fia ene la, ehiã be nunalaa nawɔ ɖoɖo aɖe koŋ ɖe nunana siawo tɔgbi ŋu. Ame siwo di be yewoado alɔ Yehowa Ðasefowo fe xexea me katã fe dɔa to nunana siwo ŋu wowɔ ɖoɖo ɖo fomevi aɖewo dzi alo ame siwo di be yewoaxɔ numekɔkɔ tso mɔnu vovovo siwo ŋu wofo nu tsoe le afi sia ŋu la ate ŋu azã adrɛs si le ete atsɔ aŋlɔ agbalẽ na Accounts Department loo alo afo ka na wo.


text:
Kpɔɖeŋudzeɖonyawo
NYƆ!
Nyabiase: Aleke míate ŋu awɔ míafe ɣeyiɣiwo ŋu dɔ nyuie wu?
Mawunyakpukpui: Nyg 4:6
Nya Si Nàgblɔ: Nyɔ! sia fo nu tso nu vevi siwo míatsɔ aɖo nɔfe gbãtɔ ŋu.
FIA NYATEƑEA
Nyabiase: Nu ka tae wowɔ mí ɖe anyigba dzi?
Mawunyakpukpui: Ps 37:29
Nyatefea: Mawu wɔ amegbetɔwo be woanɔ agbe le anyigba dzi tegbee.
NYA NYUI SI TSO MAWU GBƆ!
Nyabiase: Afi kae nèsusu be míate ŋu ase nya nyui aɖe le? [Ðe video si nye Àdi Be Yease Nya Nyui Aɖea?]
Mawunyakpukpui: Yes 52:7
Nya Si Nàgblɔ: Agbalẽ gbadza sia fo nu tso “nu si nyo wu ŋuti nya nyui” aɖe ŋu elabe emenyawo tso Biblia me.
ŊLƆ WÒ ŊUTƆ WÒ DZEÐONYA ÐI
Nɔ te ɖe kpɔɖeŋudzeɖonyawo dzi nàdzra wò ŋutɔ wò dzeɖonya ɖo.


text:
Wɔ Tiatia Nyuiwo Le Wò Sɔhɛme
‘Ðekakpuiwo kple ɖetugbuiwo siaa, . . . mikafu Yehowa fe ŋkɔ.’
1. Mɔnukpɔkpɔ nyui kawoe su sɔhɛ Kristotɔ geɖe si?
MÍELE agbe le ɣeyiɣi ɖedzesi aɖe me. Ame miliɔn geɖe siwo tso dukɔ sia dukɔ me la va le Mawu vavã la subɔm fifia wu ɣeyiɣi bubu ɖe sia ɖe. (Nyaɖ. 7:9, 10) Sɔhɛ geɖewo le dzidzɔ kpɔm esi wole kpekpem ɖe amewo ŋu be woase Biblia me nyatefe si naa agbe la gɔme. (Nyaɖ. 22:17) Sɔhɛ geɖe le Biblia srɔ̃m kple amewo hele kpekpem ɖe wo ŋu be wofe agbenɔnɔ nanyo ɖe edzi. Bubuwo le nya nyuia kakam le dutanyigbawo dzi dzonɔamemetɔe. (Ps. 110:3; Yes. 52:7) Nu kae nàwɔ be nàkpɔ gome le dɔ dodzidzɔname sia si wɔm Yehowa fe amewo le la me geɖe wu?
2. Aleke Timoteo fe kpɔɖeŋua ɖee fia be Yehowa lɔ̃na faa dea dɔwo asi na sɔhɛwo? (Kpɔ nɔnɔmetata si le nyati sia tame.)
2 Sɔhɛwo, miate ŋu awɔ nyametsotso nyuiwo fifia siwo aʋu mɔnukpɔkpɔ ɖi na mi be miakpɔ dzidzɔ geɖe wu le Mawu subɔsubɔ me. Le kpɔɖeŋu me, Timoteo si tso Listra la wɔ nyametsotso nyui siwo me nunya le si wɔe be wòva zu dutanyanyuigblɔla esime wòxɔ abe fe 20 ene. (Dɔw. 16:1-3) Edze abe le ɣleti ʋɛ aɖewo megbe esi tsitretsiɖeŋu sesẽ aɖe na wòva hiã be apostolo Paulo nagblẽ Tesalonika hame yeyea ɖi adzo la, edɔ Timoteo be wòayi Tesalonika aɖado ŋusẽ nɔviawo. (Dɔw. 17:5-15; 1 Tes. 3:1, 2, 6) Àte ŋu akpɔ ale si dɔdeasi ma na Timoteo se le eɖokui me la le susu mea?
TIATIA VEVITƆ SI NÀWƆ LE AGBE ME
3. Tiatia kae nye vevitɔ kekeake si nàwɔ le agbe me? Eye ɣekaɣie wòle be nàwɔ tiatia sia?
3 Sɔhɛmenɔɣi nye nyametsotso veviwo wɔɣi. Gake tiatia aɖe le vevie wu bubu ɖe sia ɖe
4. Nyametsotso vevi bubu kawo hãe akpɔ ŋusẽ ɖe ale si nàsubɔ Mawui dzi?
4 Gake menye nyametsotso si nàwɔ be yeasubɔ Yehowa la ɖeɖe koe akpɔ ŋusẽ ɖe dziwò le etsɔme o. Le kpɔɖeŋu me, ɖewohĩ ele be nàtso nya me nenye be àɖe srɔ̃ loo alo màɖe srɔ̃ o, ame si nàɖe, kple dɔ si nàwɔ. Nyametsotso veviwoe esiawo nye, gake ahiã be nàtso nya me le Yehowa subɔsubɔ tso dzi blibo me ŋu gbã. (5 Mose 30:19, 20) Nu ka tae? Elabena nyametsotso siawo do fome kple wo nɔewo. Tiatia si nàwɔ le srɔ̃ɖeɖe kple dɔwɔɖui ŋu akpɔ ŋusẽ ɖe ale si nàsubɔ Mawui dzi. (Tsɔe sɔ kple Luka 14:16-20.) Nenema ke wò didi be nàsubɔ Mawu akpɔ ŋusẽ ɖe tiatia si nàwɔ le srɔ̃ɖeɖe kple dɔwɔɖui gome dzi. Eya ta tso nya me le nu siwo le vevie wu ŋu gbã.
NU KAE NÀWƆ LE WÒ SƆHƐME?
5, 6. Gblɔ ale si nyametsotso nyuiwo wɔwɔ nana be mɔnukpɔkpɔ geɖewo sua ame si la fe kpɔɖeŋu. (Kpɔ nyati si nye “Tiatia Si Mewɔ Le Nye Ðevime” si dze le tata sia me hã.)
5 Ne ètso nya me be yeasubɔ Mawu ko la, ele be nàde ŋugble le nu si wòdi be nàwɔ ŋu, eye nàtia ale si nàdi be yeasubɔe. Nɔviŋutsu Japantɔ aɖe gblɔ be: “Esi mexɔ fe 14 la, mezɔ kple hamemetsitsi aɖe le gbeadzi. Ede dzesii be gbefãɖeɖedɔa menɔ nunye vivim o. Egblɔ nam tufafatɔe be: ‘Yuichiro, heyi afe me; nànɔ anyi ɖe wò kplɔ̃ ŋu eye nàbu tame nyuie le nu siwo Yehowa wɔ na wò la ŋu.’ Mewɔ abe ale si wògblɔ ene. Le nyatefe me la, meyi edzi bu tame hedo gbe ɖa ŋkeke geɖe. Vivivi la, metrɔ nye nɔnɔme. Etefe medidi o, Yehowa subɔsubɔ va nɔ nunye vivim. Nuxexlẽ tso dutanyanyuigblɔlawo ŋu doa dzidzɔ nam, eye mete tamebubu le nu si mawɔ asubɔ Mawu tso dzi blibo me geɖe wu la ŋu.”
6 Yuichiro yi edzi be: “Mewɔ tiatia siwo ana mate ŋu asubɔ Yehowa le duta gbe ɖeka. Le kpɔɖeŋu me, medze Eŋlisigbe sɔsrɔ̃ gɔme le suku. Esi medo le suku la, metiae be mafia Eŋlisigbe gafofo aɖewo ko ale be mate ŋu awɔ mɔɖeɖedɔa. Esi mexɔ fe 20 la, medze Mongoliagbe sɔsrɔ̃ gɔme, eye mɔnukpɔkpɔ su asinye meyi ɖasrã gbefãɖelawo fe fufofo aɖe si doa Mongoliagbe kpɔ. Ƒe eve megbe, le fe 2007 me la, meɖi tsa yi Mongolia. Esi nye kple mɔɖela aɖewo míeyi gbeadzi la, mekpɔe be nyatefea fe tsikɔ le afi ma tɔ geɖewo wum, eya ta meɖoe be maʋu ayi aɖakpe ɖe wo ŋu. Metrɔ yi Japan hewɔ ɖoɖo ɖe eŋu. Mele mɔɖeɖedɔa wɔm le Mongolia tso April 2008 me. Agbea mele bɔbɔe le afi sia o. Gake amewo le nya nyuia xɔm ŋutɔ, eye mele kpekpem ɖe wo ŋu wole tetem ɖe Yehowa ŋu. Mekpɔe be tiatia si mewɔ lae nye nyuitɔ kekeake.”
7. Nu kawo ŋue wòle be mi sɔhɛwo miatso nya me le? Kpɔɖeŋu kae Mose ɖo ɖi na mi?
7 Ele be ame sia ame natso nya me le ale si wòazã efe agbee le Yehowa subɔsubɔ me ŋu. (Yos. 24:15) Wò ŋutɔe atiae nenye be àɖe srɔ̃ loo alo màɖe srɔ̃ o, wò ŋutɔe atia ame si tututu nàɖe alo agbemedɔ si nàwɔ. Ðe nàtia dɔ aɖe si nàsrɔ̃ ɣeyiɣi kpui aɖe koa? Sɔhɛwo, mia dometɔ aɖewo le kɔfe siwo me ganyawo mede ame dzi le o me; bubuwo le dugã siwo me kesinɔnuwo bɔ ɖo me. Miafe nɔnɔme, ŋutete, nutefekpɔkpɔ, nu siwo dzɔa dzi na mi kple xɔse fe sesẽme le vovovo. Ðeko wòle abe ale si nɔnɔme si me Hebrivi siwo nɔ blema Egipte le la to vovo tso ɖekakpui Mose tɔ gbɔ ene. Mose nɔ fiasã me ta, evɔ Hebrivi bubuawo ya nye kluviwo. (2 Mose 1:13, 14; Dɔw. 7:21, 22) Wonɔ agbe le ɣeyiɣi ɖedzesiwo me abe miawo ke ene. (2 Mose 19:4-6) Ele be wo dometɔ ɖe sia ɖe natia nu si wòawɔ le agbe me. Mose wɔ tiatia nyuitɔ.
8. Sɔhɛwo, afi kae miakpɔ kpekpeɖeŋu le be miawɔ nyametsotso nyuiwo?
8 Yehowa ɖoa aɖaŋu siwo akpe ɖe mia ŋu miawɔ tiatia nyuiwo le miafe sɔhɛmenɔɣi la na mi. Efiaa gɔmeɖose siwo ŋu dɔ miate ŋu awɔ le nɔnɔme vovovo siwo me miele me. (Ps. 32:8) Tsɔ kpe ɖe eŋu la, mia dzila Kristotɔwo kple hamemetsitsiwo ate ŋu akpe ɖe mia ŋu miakpɔ ale si miawɔ gɔmeɖose siawo ŋu dɔe. (Lod. 1:8, 9) Mina míadzro Biblia me gɔmeɖose vevi etɔ̃ siwo akpe ɖe mia ŋu miawɔ nyametsotso nyuiwo fifia be wòaɖe vi na mi le etsɔme la me.
BIBLIA ME GƆMEÐOSE ETƆ̃ SIWO AKPE ÐE ŊUWÒ
9. (a) Nu ka tae míate ŋu agblɔ be Yehowa de bubu mía ŋu esi wòna tiatiawɔblɔɖe mí? (b) Mɔnukpɔkpɔ kawoe aʋu ɖi na mi sɔhɛwo ne ‘miedi Fiaɖufea gbã’?
9 Di Fiaɖufe la kple Mawu fe dzɔdzɔenyenye gbã. (Xlẽ Mateo 6:19-21, 24-26, 31-34.) Yehowa de bubu mía ŋu esi wòna tiatiawɔblɔɖe mí. Meɖo ɣeyiɣi agbɔsɔsɔ si nàtsɔ awɔ Fiaɖufegbefãɖeɖedɔa na wò o. Gake Yesu ɖo aɖaŋu na mí be míadi Fiaɖufea gbã. Ale si nàwɔ gɔmeɖose ma dzi aʋu mɔnukpɔkpɔ ɖi na wò be nàɖe lɔlɔ̃ si le asiwò na Mawu, ale si nètsɔ ɖe le eme na hawòviwo kple ale si nèkpɔ ŋudzedze ɖe agbe mavɔ fe mɔkpɔkpɔa ŋu la afia. Ne èle srɔ̃ɖeɖe kple dɔ si nàwɔ ŋu bum la, kpɔe ɖa be tiatia si nèɖo be yeawɔ la ana be nàva nɔ dzimaɖi tsim ɖe ŋutilãmenuwo ŋu loo alo ana nàdi Fiaɖufea kple Mawu fe dzɔdzɔenyenye gbãgbiagbã mahã.
10. Nu kae na Yesu kpɔ dzidzɔ, eye nyametsotso kawoe ana wò hã nàkpɔ dzidzɔ?
10 Kpɔ dzidzɔ le amewo subɔsubɔ me. (Xlẽ Dɔwɔwɔwo 20:20, 21, 24, 35.) Yesue fia gɔmeɖose vevi sia mí dɔmenyotɔe. Ekpɔ dzidzɔ geɖe le esi wòwɔ Fofoa fe lɔlɔ̃nu ke menye eya ŋutɔ tɔ o ta. Yesu kpɔ dzidzɔ esi ɖokuibɔbɔlawo xɔ nya nyuia kple dzi faa. (Luka 10:21; Yoh. 4:34) Ðewohĩ wò hã èkpɔ dzidzɔ ma tɔgbi esi nèkpe ɖe ame bubuwo ŋu. Na gɔmeɖose siwo Yesu fia mí la nafia mɔ wò le nyametsotso veviwo wɔwɔ me le agbe me. Esia wɔwɔ nàkpɔ dzidzɔ geɖe eye àdo dzidzɔ na Yehowa hã.
11. Nu kae na Barux megava nɔ dzidzɔ kpɔm o, eye aɖaŋu kae Yehowa ɖo nɛ?
11 Yehowa subɔsubɔe hea dzidzɔ gãtɔ vanɛ na mí. (Lod. 16:20) Edze abe Yeremiya fe agbalẽŋlɔla Barux ŋlɔ nya sia be ene. Ɣeaɖeɣi la, Yehowa subɔsubɔ meganɔ enu vivim tututu o. Yehowa gblɔ nɛ be: ‘Wò ya èle nu gãwo dim na ɖokuiwò. Mègadi wo o; elabena . . . mahe dzɔgbevɔ̃e ava ŋutilãwo katã dzi; ke mana wò agbe nazu aboyonu na wò le tefe siwo katã nàyi.’ (Yer. 45:3, 5) Nu kae nèsusu be eyae ana Barux nakpɔ dzidzɔ hafi? Nu gãwo didi ye loo alo ale si wòasubɔ Mawu nutefewɔwɔtɔe ahatsi agbe le Yerusalem fe tsɔtsrɔ̃ me yea?
12. Tiatia kae Ramiro wɔ si na wòle dzidzɔ geɖe kpɔm?
12 Nɔviŋutsu Ramiro nye ame siwo kpɔ dzidzɔ le amewo subɔsubɔ me dometɔ ɖeka. Egblɔ be: “Ƒome dahe si le kɔfe aɖe me le Andes Towo dzi la mee metso. Eya ta mɔnukpɔkpɔ gã aɖee wònye esi fonye gblɔ be yeaxe sukufe nam ne made yunivɛsiti. Gake ɣemaɣi mexɔ nyɔnyrɔ zu Yehowa Ðasefo etefe medidi o, eye mɔɖela aɖe kpem be mado evelia na ye míayi aɖaɖe gbefã le du sue aɖe me. Metiae be mayi afi ma boŋ, mesrɔ̃ ɖakpakpa, eye meʋu ɖakpafe nɔa ɖa kpam na amewo tsɔ nɔ ɖokuinye dzi kpɔm. Ame geɖe lɔ̃ be míafia Ŋɔŋlɔawo yewo. Emegbe meʋu yi hame yeye aɖe si me wodoa nutoa me tɔwo degbe le la me. Mele ɣeyiɣiawo katã fe subɔsubɔdɔa wɔm fe ewoe nye esia. Dɔ bubu aɖeke meli si ana makpɔ dzidzɔ si gbegbe kpɔm mele fifia esi mele gbefã ɖem nya nyuia na amewo le wo degbe me o.”
13. Nu ka tae sɔhɛmenɔɣie nye ɣeyiɣi nyuitɔ si me nàsubɔ Yehowa kple dzi blibo le?
13 Subɔ Yehowa bliboe le wò sɔhɛme. (Xlẽ Nyagblɔla 12:1.) Mègasusui be ele be nàkpɔ dɔ nyui aɖe gbã hafi awɔ mɔɖeɖedɔa o. Sɔhɛmenɔɣie nye ɣeyiɣi nyuitɔ si me nàsubɔ Yehowa kple dzi blibo le. Ƒomegbanɔamedzi boo mele mi sɔhɛ geɖewo dzi o, miele lãmesẽ me eye ŋusẽ hã le mia ŋu miate ŋu awɔ dɔ sesẽwo. Dɔ kae nàdi be yeawɔ na Yehowa le wò sɔhɛme? Àte ŋu aɖoe be yeawɔ mɔɖeɖedɔa, alo ayi aɖasubɔ le dutagbe hame aɖe me. Alo ɖewohĩ àdi mɔ siwo dzi nàto akeke wò subɔsubɔdɔa ɖe enu le hame si me nèle fifia me. Nu ka kee nèɖo be yeawɔ le Mawu subɔsubɔ me o, ahiã be nàwɔ dɔ akpɔ ɖokuiwò dzi. Bia ɖokuiwò be: ‘Dɔ kae mawɔ, eye ɣeyiɣi didi kae matsɔ asrɔ̃e?’
NA BIBLIA ME GƆMEÐOSEWO NAKPE ÐE ŊUWÒ NÀWƆ NYAMETSOTSO NYUIWO
14. Nu ka ŋue wòle be nàkpɔ nyuie le ne èle nya me tsom le dɔ si nàwɔ ŋu?
14 Biblia me gɔmeɖose etɔ̃ siwo me míedzro ate ŋu afia mɔ wò ne èle nya me tsom le dɔ vovovo siwo nàte ŋu awɔ ŋu. Ðikeke mele eme o be sukuɖaŋuɖolawo nya dɔ siwo nàte ŋu akpɔ awɔ le miafe nutoa me. Alo dziɖuɖudɔwɔfewo ate ŋu agblɔ dɔ siwo me wohiã amewo le le miafe nutoa me alo le afi si nèdi be yeaɖasubɔ le la na wò. Ame mawo fe nyatakakawo ate ŋu aɖe vi ya, gake ele be nàkpɔ nyuie. Ame siwo melɔ̃ Yehowa o la adze agbagba be yewoafã xexea lɔlɔ̃ ɖe wò dzi me. (1 Yoh. 2:15-17) Ne mènya ŋkuléle ɖe xexea me nuwo ŋu o la, woate ŋu able wò dzi bɔbɔe.
15, 16. Ame kawoe ate ŋu aɖo aɖaŋu nyuiwo na wò ku ɖe dɔ si nàwɔ ŋu?
15 Ne ènya dɔ vovovo siwo nàte ŋu akpɔ awɔ ko la, ele be nàxɔ aɖaŋuɖoɖo nyuiwo. (Lod. 1:5) Ame kawoe ate ŋu akpe ɖe ŋuwò be nàtsɔ Biblia me gɔmeɖosewo ada dɔwɔɖui vovovoawo akpɔ? Woawoe nye ame siwo lɔ̃a Yehowa, ame siwo lɔ̃ wò, eye wonya wò nyuie henya nɔnɔme si me nèle. Ðo to wo, elabena woakpe ɖe ŋuwò nàkpɔ dɔ siwo nàte ŋu awɔ le wò ŋutete nu be nàɖo wò taɖodzinuwo gbɔ. Ðewohĩ nya siwo woagblɔ akpe ɖe ŋuwò nàgbugbɔ ŋku alé ɖe wò taɖodzinuwo ŋu. Ne dziwòlawo lɔ̃ Yehowa la, ke enyo ŋutɔ, elabena woate ŋu akpe ɖe ŋuwò geɖe. Miafe hamemetsitsiwo hã nye ame siwo dze afia mɔ wò. Hekpe ɖe eŋu la, ɖo dze kple mɔɖelawo kple dzikpɔla mɔzɔlawo. Bia wo be, nu ka tae wotiae be yewoawɔ ɣeyiɣiawo katã fe subɔsubɔdɔa? Aleke wodze mɔɖeɖedɔa gɔme? Aleke wowɔna kpɔa wo ɖokuiwo dzi? Yayra kawo kpɔm wole?
16 Ame siwo nya wò nyuie la ate ŋu aɖo aɖaŋu siwo me nunya le na wò. Le kpɔɖeŋu me, tsɔe be èdi be yeadzudzɔ sekɛndrisuku (lycée) ale be nàwɔ mɔɖeɖedɔa le esi nèsusu be sukudede sesẽ akpa ta. Ame si lɔ̃ wò ate ŋu akpɔ susu si koŋ tae nèdi be yeadzudzɔ sukua, eye wòakpe ɖe ŋuwò nàkpɔe be veviedodo le sukunusɔsrɔ̃ me ate ŋu akpe ɖe ŋuwò nàsrɔ̃ kutrikuku, si nye nɔnɔme vevi aɖe si hiã ne èdi be yeasubɔ Yehowa ɖaa tegbee.
17. Dɔwɔɖui kawo tɔgbie wòle be míafo asa na?
17 Yehowa subɔla ɖe sia ɖe ate ŋu ado go nɔnɔme sesẽ siwo ate ŋu agbɔdzɔ efe xɔse me ahatee ɖa tso Yehowa gbɔ. (1 Kor. 15:33; Kol. 2:8) Gake afɔku siwo ate ŋu agbɔdzɔ ame fe xɔse me la bɔ ɖe dɔ aɖewo me wu ɖewo. Ðe nɔvi aɖewo le miafe nutoa me siwo fe “xɔse dome gblẽ abe tɔdziʋu si gbã la ene” le dɔwɔɖui si wotia ta? (1 Tim. 1:19) Nunya anɔ eme be nàfo asa na dɔwɔɖui ɖe sia ɖe si ate ŋu ava gblẽ fomedodo si le wò kple Mawu dome.
SUBƆ YEHOWA LE WÒ SƆHƐME KPLE DZIDZƆ
18, 19. Nu kae nàwɔ ne didia mele mewò be nàwɔ geɖe le Yehowa subɔsubɔ me o?
18 Ne èdi ŋutɔŋutɔ be yeasubɔ Yehowa la, ekema wɔ mɔnukpɔkpɔ siwo ʋu ɖi na wò le mawusubɔsubɔ me le wò sɔhɛmenɔɣi ŋu dɔ bliboe. Wɔ tiatia nyui siwo ana nàsubɔ Yehowa kple dzidzɔ le ɣeyiɣi vevi siawo me.
19 Ke nu kae nàwɔ ne didia mele mewò be nàwɔ geɖe le Yehowa subɔsubɔ me o? Do ŋusẽ nu nàtu wò xɔse ɖo. Esi apostolo Paulo ɖe nu siwo wòwɔ be Mawu yrae me vɔ la, egblɔ be: “Ne susu bubu aɖe le mia si le nane ŋu la, Mawu aɖe nɔnɔme si ŋu mefo nu le va yi la afia mi. Aleke kee wòɖale o, afi ka kee míewɔ ŋgɔyiyi se ɖo o, mina míayi ŋgɔ tẽe le ɖoɖo nu le mɔ ma ke nu.” (Flp. 3:15, 16) Yi edzi nànɔ ŋugble dem le Mawu fe lɔlɔ̃ kple efe aɖaŋuɖoɖo siwo me nunya le la ŋu. Yehowa ye dze nyuie wu akpe ɖe ŋuwò nàwɔ tiatia nyuitɔwo le wò sɔhɛme.


text: Maskil.* Asaf+ fe ha.78 Nye dukɔ, miɖo to miase nye se* la;Mifu to anyi ɖe nye numenyawo ŋu.2 Make nu afo nu le lododowo me.Mato gbe aɖe gbe fe adzowo na mi.+3 Nu siwo míese henya,Nu siwo mía fofowo tsɔ tu xo na mí la,+4 Míaɣlae ɖe wo megbeviwo o,Míatoe na dzidzime si gbɔna,+Míagblɔ Yehowa fe kafukafu kple efe ŋusẽdɔwo,+Míagblɔ nukunu siwo wòwɔ la.+5 Eɖo ŋkuɖodzinu anyi na Yakob viwo,Eye wòtsɔ se na Israel;Eɖoe na mía tɔgbuiwo beWoafia nu siawo wo viwo,+6 Ne dzidzime si gbɔna,Vi siwo woava dzi la, nanya wo.+Ne woawo hã nagblɔe na wo viwo.+7 Ekema woaɖo dzi ɖe Mawu ŋu.Womaŋlɔ Mawu fe dɔwɔwɔwo be o+Ke boŋ woalé efe sededewo me ɖe asi.+8 Ekema womato wo tɔgbuiwo fe ʋe me o,Ame siwo nye dzidzime sẽto dzeaglã,+Dzidzime si fe dzi meli ke o,*+Eye wofe gbɔgbɔ meku ɖe Mawu ŋu nutefewɔwɔtɔe o.9 Togbɔ be Efrayim viwo tsɔ aŋutrɔwo bla aʋakpae hã la,Wosi le aʋakpegbe.10 Womelé Mawu fe nubabla la me ɖe asi o,+Eye womezɔ ɖe efe se la nu o.+11 Woŋlɔ nu siwo wòwɔ hã be,+Woŋlɔ nu dzɔtsu siwo tefe wòna wokpɔ la be.+12 Ewɔ nu wɔnukuwo le wo tɔgbuiwo ŋkume,+Le Egipte-nyigba dzi, le Zoan nuto la me.+13 Ema atsiafu la me, be wòana woatsoe,Eye wòna tsiawo tɔ ɖi abe gli ene.+14 Etsɔ alilikpo kplɔ wo le ŋkeke me,Kple dzo keklẽ le zã blibo la me.+15 Efe agakpewo me le gbea dzi,Eye wòna tsi wo wòsɔ gbɔ abe tɔ goglo me tsi ene wono wòɖi kɔ na wo.+16 Ena tsi do tso agakpe me,Eye wòna tsiawo si bababa abe tɔsisi ene.+17 Ke woyi edzi gawɔ nu vɔ̃ ɖe eŋu kokoko,Esi wodze aglã ɖe Dzifoʋĩtɔ la ŋu le gbedzi;+18 Woke ɖi Mawu* le wofe dziwo me,+Esi wobia nuɖuɖu si dzro wo* vevie.19 Ale wofo nu tsi tre ɖe Mawu ŋuGblɔ be: “Ðe Mawu ate ŋu aɖo kplɔ̃ na mí le gbedzi afi sia?”+20 Kpɔ ɖa! Efo agakpe,Ale be tsi do bababa eye tɔʋuwo ɖɔ gbagba.+Ke wobia be: “Ðe wòate ŋu ana abolo hã mí,Alo ate ŋu ana lã efe dukɔ la wòaɖua?”+21 Esi Yehowa see la, edo dɔmedzoe;+Ale dzo+ bi ɖe Yakob ŋu,Eye efe dziku fla ɖe Israel ŋu+22 Elabena womexɔ Mawu dzi se o;+Eye womeka ɖe edzi be ate ŋu axɔ na yewo o.23 Eya ta eɖe gbe na alilikpowo le dzi,Eye wòʋu dzifo fe ʋɔtruwo.24 Ena mana dza na wo woɖu;Ena nuɖuɖu si tso dzifo la wo.+25 Amegbetɔwo ɖu ŋusẽtɔwo* fe abolo;+Ena nuɖuɖu si aɖi fo na wo la wo.+26 Ena ɣedzefeya fo tso dzifowo,Eye wòtsɔ efe ŋusẽ kplɔ anyieheya vɛ.+27 Ena lã dza ɖe wo dzi abe ʋuʋudedi ene,Xe dzodzoewo, abe futake ene.28 Ena wova dze ɖe efe asaɖa la meƑo xlã efe agbadɔawo godoo va kpe.29 Ale woɖui funyafunya ɖi fo nyuie;Eye wòna nu si dzroa wo la wo.+30 Gake hafi woaɖi kɔ na wofe dzodzro sesẽa bliboe,Eye esi nuɖuɖua kpɔtɔ nɔ nu me na wo la,31 Mawu fe dɔmedzoe bi ɖe wo ŋu.+Ewu wofe ame sesẽwo;+Eye wòfo Israel ɖekakpuiwo fu anyi.32 Togbɔ be nu siawo katã dzɔ hã la, woganɔ nu vɔ̃ wɔm ɖe edzi,+Eye womexɔ efe nukudɔwo dzi se o.+33 Eya ta ena wofe agbemeŋkekewo nu yi abe ya si wogbɔ ene,+Eye wofe fewo wu nu le ŋɔdzi me.34 Ke ne ewu amewo le wo dome ko la, wodiaa eyome mɔ;+Eye wotrɔna hedia Mawu.35 Woɖoa ŋku edzi be Mawue nye yewofe Agakpe,+Be Mawu Dzifoʋĩtɔ lae nye yewofe Xɔnametɔ.*+36 Gake wote kpɔ be yewoavivi nu me nɛ,Be yewoatsɔ yewofe aɖe ada alakpa nɛ.37 Wofe dzi meku ɖe eŋu bliboe o;+Eye womewɔ efe nubabla la dzi nutefewɔwɔtɔe o.+38 Gake ekpɔ nublanui na wo;+Etsɔa wofe vodada kea wo,* eye metsrɔ̃a wo keŋkeŋ o.+Eɖoa asi efe dziku dzi zi geɖe,+Eye metrɔa efe dɔmedzoe katã kɔna ɖi o.39 Elabena eɖoa ŋui be ŋutilãe wonye,+Be ya si fona yina, eye megatrɔna gbɔna o la koe wonye.*40 Zi nenie womehedze aglã ɖe eŋu le gbea dzi,+Eye womedo dziku nɛ le gbedadafo o!+41 Wote Mawu kpɔ enuenu,+Eye wodo nuxaxa* na Israel fe Kɔkɔetɔ la.42 Womeɖo ŋku efe ŋusẽ* dzi o,Le gbe si gbe wòɖe wo tso ketɔ la si me,+43 Ale si wòwɔ dzesiwo le Egipte,+Kple nukunuwo le Zoan nuto la me,44 Ale si wòtrɔ Nil-tɔʋuwo wozu ʋu+Ale be womegate ŋu no wofe tɔsisiwo me tsiwo o.45 Eɖo togbatowo fe ha gã aɖe ɖe wo ŋu ne woaɖu wo+Kple akpɔkplɔwo hã ne woagblẽ nu le wo ŋu.+46 Etsɔ wofe nukuwo na ʋetsuvi gblẽnuwo,Etsɔ agblemenu siwo ŋu wokpe fu ɖo la de asi na ʋetsuviwo.+47 Etsɔ kpetsi tsrɔ̃ wofe wainkawo,+Tsikpe gãwo tsrɔ̃ wofe gbotiwo.48 Etsɔ wofe lãwo de asi na kpetsi,+Kple wofe lãhawo na dzikedzo.*49 Ena efe dɔmedzoe bi ɖe wo ŋu,Ena efe dziku helĩhelĩ, dɔmedzoe kple xaxa va wo dzi,Edɔ mawudɔlawo fe hatsotsowo ɖo ɖa be woahe vɔ̃ ava wo dzi.50 Eɖe mɔ na efe dziku.Meɖe wo* tso ku me o;Eye wòtsɔ wo* de asi na dɔvɔ̃.51 Mlɔeba ewu ŋgɔgbeviwo katã le Egipte,+Ame siwo nye wofe vidziŋusẽ fe gɔmedzedze le Ham fe agbadɔwo me.52 Emegbe ena efe dukɔ la ʋu dzo abe alẽha ene,+Eye wòkplɔ wo le gbea dzi abe lãhawo ene.53 Ekplɔ wo dedie,Eye naneke medo voɖi na wo o;+Ke atsiafu nyè tsyɔ wofe futɔwo dzi.+54 Ekplɔ wo va efe nuto kɔkɔe la me,+Tonuto sia si wòtsɔ efe nuɖusi xɔ.+55 Enya dukɔwo ɖa le wo ŋgɔ;+Edzidze anyigba la hemae na wo wòzu wofe domenyinu;+Eye wòna Israel-toawo nɔ woawo ŋutɔwo fe afewo me bɔkɔɔ.+56 Ke woyi edzi nɔ ɖi kem Mawu Dzifoʋĩtɔ la,* eye wodze aglã ɖe eŋu;+Womelé efe ŋkuɖodzinyawo me ɖe asi o.+57 Wotrɔ le eyome hã, eye wowɔ alakpanu abe wo tɔgbuiwo ke ene.+Wole abe dati doagblɔ si ŋu kakaɖedzi mele o la ene.+58 Wotsɔ wofe nuxefewo do dziku nɛ,+Eye wotsɔ wofe legbawo do dzivee nɛ.*+59 Mawu see, eye dzi kui vevie,+Ale be wògbe Israel keŋkeŋ.60 Mlɔeba egblẽ avɔgbadɔ si le Silo la ɖi,+Agbadɔ si me wònɔ le amegbetɔwo dome.+61 Ena wotsɔ nu si le tsitre ɖi na efe ŋusẽ la yi aboyo me;Etsɔ efe atsyɔ̃ la de asi na ketɔ la.+62 Etsɔ efe dukɔ la de asi na yi,+Dzi kui vevie ɖe efe domenyinu la ŋu.63 Dzo fiã efe ɖekakpuiwo,Eye womedzi srɔ̃ɖeha na efe ɖetugbui leafewo o.*64 Efe nunɔlawo tsi yi nu,+Eye avi bu ɖe efe ahosiwo.+65 Ale Yehowa nyɔ abe ale si wonyɔna tso alɔ̃ me ene,+Abe kalẽtɔ+ si wain kɔ le mo na ene.66 Enya efe futɔwo ɖo ɖe megbe;+Eye wòdo ŋukpe mavɔ wo.67 Egbe Yosef fe agbadɔ la;Eye metia Efrayim-to la o.68 Ke boŋ etia Yuda-to la,+Zion To si wòlɔ̃na.+69 Ena efe kɔkɔefe la li ke abe dzifowo* ene,+Abe anyigba si gɔme wòɖo anyi tegbee ene.+70 Etia efe subɔla David,+Eɖee le alẽkpowo me,+71 Alẽ vinɔwo yomee wòɖee le;Be wòakplɔ efe dukɔ Yakob,+Kple efe domenyinu Israel.+72 Etsɔ dzi dzɔdzɔe kplɔ wo,+Eye wòkplɔ wò le aɖaŋu me.+


text:
Lɔlɔ̃ Ka Ƒomevie Nana Ame Kpɔa Dzidzɔ Vavãtɔ?
“Dzidzɔtɔe nye dukɔ si fe Mawu Yehowa nye!”—PS. 144:15.
1. Nu ka tae ɣeyiɣi si me míele la le etɔxɛ?
MÍELE agbe le ɣeyiɣi tɔxɛ aɖe me le amegbetɔwo fe ŋutinya me. Biblia gblɔe ɖi be Yehowa le “ameha gã aɖe si . . . tso dukɔ sia dukɔ, to sia to, ame fomeviwo katã kple gbegbɔgblɔ sia gbegbɔgblɔ me” nu fom fu. Ame siawo va zu “dukɔ sesẽ” kpɔdzidzɔ si me ame miliɔn enyi kple edzivɔ le, eye “wole subɔsubɔdɔ kɔkɔe wɔm [na Mawu] zã kple keli.” (Nyaɖ. 7:9, 15; Yes. 60:22) Medzɔ le amegbetɔwo fe ŋutinya me kpɔ be ame gbogbo siawo gbegbe lɔ̃ Mawu kple wo havi amegbetɔwo siaa o.
2. Lɔlɔ̃ ka fomevie ɖea dzesi le ame siwo menya Mawu o ŋu? (Kpɔ nɔnɔmetata si le nyati sia fe gɔmedzedze.)
2 Gake Ŋɔŋlɔawo gblɔe ɖi hã be le míafe ŋkekea me la, lɔlɔ̃ fomevi aɖe si to vovo la aɖe dzesi le ame siwo menya Mawu o ŋu. Eyae nye ɖokuitɔdidi fe lɔlɔ̃. Apostolo Paulo ŋlɔ bena: “Le ŋkeke mamlɛawo me la, . . . amewo anye ɖokuilɔ̃lawo, galɔ̃lawo, . . . ame siwo lɔ̃a dzidzɔkpɔkpɔ wu esi woalɔ̃ Mawu.” (2 Tim. 3:1-4) Ðokuitɔdidi fe lɔlɔ̃ sia to vovo sãsãsã na lɔlɔ̃ si Kristotɔwo ɖena fiana. Ðokuitɔdidi menana ame kpɔa dzidzɔ o, togbɔ be ɖokuitɔdilaa asusu be esia ana yeakpɔ dzidzɔ gɔ̃ hã. Le nyatefe me la, lɔlɔ̃ sia na ɖokuitɔdidi xɔ afe ɖe xexea me, si wɔe be agbea le sesẽm na ame sia ame.
3. Nu ka me míadzro le nyati sia me, eye nu ka tae?
3 Paulo nyae be ɖokuitɔdidi fe lɔlɔ̃ si axɔ afe ɖe xexea me la ate ŋu agblẽ nu le Kristotɔwo ŋu. Eya ta, exlɔ̃ nu wo be ‘woate wo ɖokuiwo ɖa’ tso ame siwo ɖea lɔlɔ̃ sia fomevi fiana la ŋu. (2 Tim. 3:5) Ke hã míate ŋu afo asa na ame siawo keŋkeŋ o. Eya ta, aleke míawɔ be míagasrɔ̃ xexea me tɔ siwo dome míele la fe nɔnɔme o eye míadze agbagba adze Yehowa, si nye lɔlɔ̃ fe Mawu la ŋu? Na míakpɔ vovototo si le lɔlɔ̃ si Mawu di be míaɖe afia kple lɔlɔ̃ si ŋu wofo nu tsoe le 2 Timoteo 3:2-4 dome ɖa. Esia akpe ɖe mía ŋu míadzro mía ɖokui me kpɔ ahakpɔ ale si míawɔ aɖe lɔlɔ̃ si hea dzidzɔ vavãtɔ kple dzidzeme vɛ la afia.
ÐE MÍELƆ̃ MAWU LOO, ALO MÍELƆ̃ MÍA ÐOKUI?
4. Nu ka tae menye nu gbegblẽ be míalɔ̃ mía ɖokui va se ɖe afi aɖe o?
4 Apostolo Paulo ŋlɔ bena: “Amewo anye ɖokuilɔ̃lawo.” Ðe wògblẽ be míalɔ̃ mía ɖokuia? Ao, esɔ be míalɔ̃ mía ɖokui va se ɖe afi aɖe, eye ehiã gɔ̃ hã. Nenemae Yehowa wɔ mí. Yesu gblɔ be: “Lɔ̃ hawòvi abe wò ŋutɔ ɖokuiwò ene.” (Marko 12:31) Ne mímelɔ̃ mía ɖokui o la, míate ŋu alɔ̃ mía havi o. Ŋɔŋlɔawo gblɔ hã be: “Srɔ̃ŋutsuwo nalɔ̃ wo srɔ̃wo abe woawo ŋutɔwo fe ŋutilã ene. Ŋutsu si lɔ̃a srɔ̃a la lɔ̃a eɖokui, elabena ame aɖeke melé fu eya ŋutɔ fe ŋutilã kpɔ o, ke boŋ enyinɛ, eye wòléa be nɛ nyuie.” (Ef. 5:28, 29) Eya ta, eme kɔ fãa be ele be míalɔ̃ mía ɖokui ale si dze.
5. Nya kae nàgblɔ tso ame siwo lɔ̃ wo ɖokuiwo fũu akpa ŋu?
5 Ðokuilɔlɔ̃ si ŋu wofo nu tsoe le 2 Timoteo 3:2 la nye lɔlɔ̃ si mesɔ o. Ðokuitɔdidi fe lɔlɔ̃e wònye. Ame siwo lɔ̃ wo ɖokui fũu akpa la bua wo ɖokuiwo ŋu wu ale si dze. (Xlẽ Romatɔwo 12:3.) Woawo ŋutɔwo fe nyonyo koe nɔa vevie na wo wu le agbe me. Wometsɔa ɖeke le eme na ame bubuwo o. Ne nuwo meyi nyuie o la, wobua fɔ ame bubuwo le esi tefe be woalɔ̃ ɖe wofe vodada dzi. Biblia ŋuti numekugbalẽ aɖe gblɔ be ɖokuilɔ̃lawo le abe xɔfie ene. Lã sia xatsaa eɖokui ale be efe fu si nana dzo ɖoa lãme nɛ la trɔna ɖe eya ŋutɔ fe akɔme eye wòtrɔa eŋutifu si tɔa ame ya ɖe ame bubuwo. Ðokuilɔ̃lawo fe dzidzɔkpɔkpɔ menye dzidzɔ vavãtɔ o.
6. Aleke lɔlɔ̃ na Mawu ɖea vi na mí?
6 Biblia ŋuti nunyalawo gblɔ be nu si tae Paulo yɔ ɖokuilɔlɔ̃ do ŋgɔ na nɔnɔme gbegblẽ bubu siwo axɔ afe ɖe ŋkeke mamlɛawo mee nye be ɖokuilɔlɔ̃ gbɔe nɔnɔme gbegblẽ bubuawo tsona. Gake ame siwo lɔ̃ Mawu ya ɖea nɔnɔme nyuiwo fiana. Biblia tsɔ lɔlɔ̃ si Mawu di be míaɖe afia la do fome kple dzidzɔ, ŋutifafa, dzigbɔgbɔ blewu, dɔmenyonyo, nyuiwɔwɔ, xɔse, tufafa kple ɖokuidziɖuɖu. (Gal. 5:22, 23) Hakpalaa ŋlɔ bena: “Dzidzɔtɔe nye dukɔ si fe Mawu Yehowa nye!” (Ps. 144:15) Dzidzɔmawue Yehowa nye, eye nɔnɔme sia dzena le efe amewo ŋu. Azɔ hã, Yehowa subɔlawo lɔ̃na faa tsɔa wo ɖokuiwo nana ɖe ame bubuwo fe nyonyo ta, womele abe ame siwo lɔ̃a wo ɖokuiwo fũu akpa eye nu si woakpɔ tso ame bubuwo gbɔ koe nɔa vevie na wo la ene o.—Dɔw. 20:35.
7. Biabia kawoe míate ŋu atsɔ adzro mía ɖokui me kpɔ be míanya ale si míelɔ̃ Mawui?
7 Aleke míawɔ anya nenye be míele mía ɖokui lɔ̃m wu Mawu? Bu aɖaŋuɖoɖo si dze le Filipitɔwo 2:3, 4 ŋu kpɔ; afi ma gblɔ be: “Migawɔ naneke le dzrehehe alo bubu dzodzro didi ta o, ke boŋ mitsɔ ɖokuibɔbɔ bu ame bubuwo be wonye gã wu mi, ale be miaganɔ miawo ŋutɔ miafe nyonyo ko dim o, ke miadi ame bubuwo hã fe nyonyo.” Míate ŋu abia mía ɖokui be: ‘Ðe mewɔna ɖe aɖaŋuɖoɖo sia dzia? Ðe medzea agbagba vevie be mawɔ Mawu fe lɔlɔ̃nua? Ðe media mɔnu kpena ɖe amewo ŋu le hamea me kple gbeadzisubɔsubɔdɔa mea?’ Ðokuitsɔtsɔ na faa alea menɔa bɔbɔe ɣesiaɣi o. Ebia agbagbadzedze eye wòbiana be míatsɔ nanewo asa vɔe. Gake, ɖe nu bubu aɖe gali si ana míakpɔ dzidzɔ wu nyanya be xexea me katã fe Dziɖulagã la kpɔ ŋudzedze ɖe mía ŋua?
8. Nu kae lɔlɔ̃ na Mawu ʋã ame aɖewo wowɔ?
8 Lɔlɔ̃ na Mawu ʋã ame aɖewo wotso nya me be yewomati dɔ si me yewoate ŋu akpɔ ga geɖe le hafi la yome o ale be yewoate ŋu asubɔ Yehowa bliboe. Le kpɔɖeŋu me, Ericka, si le Amerika la nye ɖɔkta. Meti ŋkɔxɔxɔ yome le atikewɔnyawo me o, ke boŋ ezu gbesiagbe mɔɖela eye eya kple srɔ̃a woyi ɖawɔ subɔsubɔdɔa le dukɔ vovovowo me. Esi wòde ŋugble le tiatia si wòwɔ ŋu la, egblɔ be: “Esi míeyi ɖakpe asi ɖe dɔa ŋu le gbe bubu dolawo fe anyigbamamawo me la, nutefekpɔkpɔ gbogbo aɖewo su mía si eye míedze xɔlɔ̃ geɖewo hã, eye esia ɖe vi na mí le mɔ geɖe nu.” Ericka gakpɔtɔ wɔa ɖɔktadɔa ya, gake esi wòzãa ɣeyiɣi geɖe wu tsɔ fiaa nu amewo tso Yehowa ŋu eye wòkpena ɖe nɔviwo hã ŋu le hamea me ta la, egblɔ be esia nana yekpɔa “dzidzɔ kple dzidzeme geɖe.”
ÐE MÍEƑOA KESINƆNUWO NU ƑU ÐE DZIƑO LOO ALO ANYIGBA DZI?
9. Nu ka tae galɔlɔ̃ menana ame kpɔa dzidzɔ o?
9 Apostolo Paulo ŋlɔ bena amewo anye “galɔ̃lawo.” Ƒe aɖewoe nye esi va yi la, nɔviŋutsu mɔɖela aɖe si le Ireland la ɖi ɖase na ŋutsu aɖe ku ɖe Mawu ŋu. Ŋutsua ɖe ga le efe kotoku me, doe ɖe dzi hegblɔ dadatɔe be, “Nye mawue nye esi!” Togbɔ be ame akpa gãtɔ magblɔe kã alea o hã la, egbea, xexea me yɔ fũu kple ame siwo lɔ̃ ga kple nu si ga ate ŋu afle. Ke hã, Biblia xlɔ̃ nu mí be: “Ame si lɔ̃a ga la, ga maɖi fo nɛ akpɔ o, eye ame si lɔ̃a kesinɔnuwo la, viɖe maɖi fo nɛ akpɔ o.” (Nyagb. 5:10) Ame siawo tɔgbi adi ɣesiaɣi be ga geɖe wu nasu yewo si. Eye esi wole agbagba dzem be yewoafo ga geɖe nu fu na yewo ɖokuiwo la, wohea “vevesese geɖe” vaa wo ɖokuiwo dzi.—1 Tim. 6:9, 10.
10. Nu kae Biblia gblɔ ku ɖe kesinɔtɔnyenye kple ahedada ŋu?
10 Enye nyatefe be mí katã míehiã ga. Ekpɔa mía ta va se ɖe afi aɖe. (Nyagb. 7:12) Gake ne agbemenuhiahiã veviwo koe le ame aɖe si la, ɖe wòate ŋu akpɔ dzidzɔ ŋutɔŋutɔa? Ɛ̃, ate ŋui! (Xlẽ Nyagblɔla 5:12.) Agur, si nye Yake fe vi, ŋlɔ bena: “Mègana mada ahe alo anye kesinɔtɔ o. Ke na maɖu nu si nye tɔnye.” Ele bɔbɔe be míase nu si tae medi be yeada ahe kolikoli o la gɔme. Eya ŋutɔ ɖe eme be, yemedi be ahedada nafoe ɖe ye nu yeafi fi o, elabena fififi ado vlo Mawu fe ŋkɔ. Gake nu ka tae wòdo gbe ɖa be yemaganye kesinɔtɔ o? Eŋlɔ bena: “Ne [nyemagaɖi] fo ahagbe nu le gbɔwò agblɔ be, ‘Ame kae nye Yehowa?’ o.” (Lod. 30:8, 9) Ðewohĩ wò susu ayi ame aɖewo siwo ɖoa ŋu ɖe wofe kesinɔnuwo ŋu tsɔ wu be woaɖo ŋu ɖe Mawu ŋu la dzi.
11. Aɖaŋu kae Yesu ɖo ku ɖe ga ŋu?
11 Ame siwo lɔ̃a ga la mate ŋu adze Mawu ŋu o. Yesu gblɔ be: “Ame aɖeke mate ŋu anye kluvi na afetɔ eve o; elabena alé fu ɖeka, eye wòalɔ̃ evelia, alo alé ɖe ɖeka ŋu, eye wòado vlo evelia. Miate ŋu anye Mawu kple Kesinɔnuwo siaa fe kluviwo o.” Hafi Yesu nagblɔ nya mawo la, egblɔ be: “Midzudzɔ kesinɔnuwo nu fofo fu na mia ɖokuiwo ɖe anyigba dzi, afi si agbagblaʋui kple ɣebia gblẽa nu le, eye fiafitɔwo dzea kpɔ va fia fi le. Ke boŋ mifo kesinɔnuwo nu fu na mia ɖokuiwo ɖe dzifo, afi si agbagblaʋui alo ɣebia megblẽa nu le o, eye fiafitɔwo medzea kpɔ va fia fi le o.”—Mat. 6:19, 20, 24.
12. Aleke agbe tsɛ nɔnɔ ana wòanɔ bɔbɔe na mí be míasubɔ Mawu? Gblɔ efe kpɔɖeŋu.
12 Ame geɖe kpɔe be agbe tsɛ nɔnɔ nana yewokpɔa dzidzɔ geɖe wu, gake menye ema koe o, wobe ewɔnɛ hã be yewokpɔa ɣeyiɣi geɖe ɖe Yehowa subɔsubɔ ŋu. Jack, si le Amerika la dzra efe afe kple efe asitsadɔa elabe enyae be esia ana wòanya wɔ be yeakpe ɖe ye srɔ̃ ŋu yewoawɔ mɔɖeɖedɔa. Egblɔ emegbe be: “Menɔ bɔbɔe be míadzra míafe afe dzeani ma si nɔ tefe si nya kpɔ la o. Ke hã, le fe siwo me menɔ dɔa wɔm la, megbɔna vaa afe me kple dzigbãnyawo. Srɔ̃nye si nye gbesiagbe mɔɖela ya kpɔa dzidzɔ ɣesiaɣi. Egblɔna be, ‘Afetɔ nyuitɔ kekeakee mele dɔ wɔm na!’ Fifia si nye hã mele mɔɖeɖedɔa wɔm la, mí ame evea siaa míele dɔ wɔm na Ame ɖeka, si nye Yehowa.”
13. Aleke míadzro mía ɖokui me be míanya ale si míebua gae?
13 Be míadzro mía ɖokui me anya ale si míebua gae la, anyo be míabia nya siawo ahaɖo wo ŋu na mía ɖokui anukwaretɔe: ‘Ðe meka ɖe nya si Biblia gblɔ tso ga ŋu la dzi nyatefea, eye ɖe mewɔna ɖe edzia? Gadidie nye nu vevitɔ nam le agbe mea? Ðe ŋutilãmenuwo nɔa vevie nam wu fomedodo si le nye kple Yehowa kpakple amewo domea? Ðe meɖoa ŋu ɖe Yehowa ŋu be wòakpɔ nye nuhiahiãwo gbɔ nama?’ Míate ŋu aka ɖe edzi be magblẽ ame siwo kpɔa mɔ nɛ la ɖi gbeɖe o.—Mat. 6:33.
ÐE MÍELƆ̃ YEHOWA LOO ALO DZIDZƆKPƆKPƆ?
14. Nu kae nye dzidzɔkpɔkpɔ ŋuti susu si da sɔ?
14 Abe ale si Biblia gblɔe ɖi ene la, egbea, ame geɖe nye “ame siwo lɔ̃a dzidzɔkpɔkpɔ.” Ale si ko míenyae be naneke megblẽ le eŋu be míalɔ̃ mía ɖokui va se ɖe afi si sɔ o eye susu nyui nanɔ mía si ɖe ga ŋu la, nenema kee naneke megblẽ le eŋu ne míeda sɔ le dzidzɔkpɔkpɔ gome o. Yehowa medi be míate nu mía ɖokui le agbe me atraɖii alo afo asa na dzidzɔdonamenu siwo tua ame ɖo o. Biblia de dzi fo na nutefewɔlawo be: “Heyi nàɖu wò abolo kple dzidzɔ, eye nàno wò wain kple dzi kpɔdzidzɔ.”—Nyagb. 9:7.
15. Dzidzɔkpɔkpɔ ka tɔgbi ŋue wofo nu tsoe le 2 Timoteo 3:4?
15 Dzidzɔkpɔkpɔ si ŋu wofo nu tsoe le 2 Timoteo 3:4 ye nye be amewo alɔ̃ dzidzɔkpɔkpɔ ale gbegbe be woaŋlɔ Mawu be. De dzesii be mawunyakpukpuia megblɔ be amewo alɔ̃ dzidzɔkpɔkpɔ wu Mawu o, elabe esia afia be wolɔ̃ Mawu va se ɖe afi aɖe ya teti. Ke egblɔ boŋ be wolɔ̃ dzidzɔkpɔkpɔ “le esi tefe be woalɔ̃ Mawu.” (Kristotɔwo Ƒe Hela Ŋɔŋlɔawo—Xexe Yeye Gɔmeɖeɖe) Agbalẽnyala aɖe ŋlɔ bena: “[Mawunyakpukpui] sia mefia be wolɔ̃ Mawu hã va se ɖe afi aɖe o. Nu si wòfia ye nye be womelɔ̃ Mawu kura o.” Esia nye nuxlɔ̃ame vevi aɖe na ame siwo lɔ̃ dzidzɔkpɔkpɔ fũu akpa. Nyagbɔgblɔ si nye “ame siwo lɔ̃a dzidzɔkpɔkpɔ” la ɖɔ ame siwo “agbe sia me . . . dzidzɔdonamenuwo he” dzoe la nyuie.—Luka 8:14.
16, 17. Kpɔɖeŋu kae Yesu ɖo ɖi na mí le dzidzɔkpɔkpɔ fe nyaa me?
16 Yesu ɖo kpɔɖeŋu deblibo ɖi na mí le dzidzɔkpɔkpɔ gome. Ede “srɔ̃ɖeŋkekenyui” aɖe ɖufe; eye ede ‘kplɔ̃ɖofe gã’ aɖe hã. (Yoh. 2:1-10; Luka 5:29) Esi wain va vɔ le srɔ̃ɖeŋkekenyuia ɖufe la, Yesu trɔ tsi wòzu wain nukutɔe. Eye esi ɖokuiŋudzelawo fo nu tsi tre ɖe eŋu le efe nuɖuɖu kple nunono ta la, ena ame mawo nya nyuie be wofe nuŋububu mesɔ o.—Luka 7:33-36.
17 Ke hã, Yesu meti dzidzɔkpɔkpɔ yome atraɖii o. Etsɔ Yehowa fe lɔlɔ̃nu wɔwɔ ɖo nɔfe gbãtɔ eye wòku kutri geɖe kpe ɖe amewo ŋu. Elɔ̃ faa se veve helĩhelĩ le fuwɔameti ŋu heku ale be ame geɖewo nakpɔ agbe. Yesu gblɔ na ame siwo di be yewoadze efe afɔɖofewo yome la be: “Dzidzɔtɔwoe mianye ne amewo doa vlo mi, tia mia yome, eye wokaa aʋatso gblɔa nya vɔ̃ ɖe sia ɖe fomevi ɖe mia ŋu le tanye. Mitso aseye, eye migli kple dzidzɔ, elabena miafe fetu lolo le dzifo, elabena nenema kee woti nyagblɔɖila siwo do ŋgɔ na mi hã yome.”—Mat. 5:11, 12.
18. Biabia kawoe akpe ɖe mía ŋu míanya ale si gbegbe míelɔ̃ dzidzɔkpɔkpɔe?
18 Aleke míadzro mía ɖokui me anya ale si gbegbe míelɔ̃ dzidzɔkpɔkpɔe? Anyo be míabia mía ɖokuiwo be: ‘Ðe modzakaɖeɖe le vevie nam wu kpekpeawo dede kple gbefãɖeɖedɔa? Ðe melɔ̃na faa be mate nanewo ɖokuinye le esi medi be mawɔ Mawu fe lɔlɔ̃nu ta? Ne mele dzidzɔdonamenuwo tiam la, ɖe mebua ale si Yehowa abu nye tiatiawoe ŋua?’ Ne míelɔ̃ Mawu vavã la, menye nu siwo míenya be madze eŋu o la koe míafo asa na o, ke míafo asa na nu siwo míesusu be madze eŋu o la hã.—Xlẽ Mateo 22:37, 38.
NU SI TUTUTU NANA MÍEKPƆA DZIDZƆ
19. Ame kawo fomevie mate ŋu akpɔ dzidzɔ vavãtɔ gbeɖe o?
19 Ƒe 6,000 aɖewoe nye esia amegbetɔwo le fu kpem le Satana fe xexe sia si le nu wu ge kpuie la me. Anyigba dzi yɔ fũu kple ɖokuilɔ̃lawo, galɔ̃lawo kple ame siwo lɔ̃ dzidzɔkpɔkpɔ. Wonye ame siwo tsia dzi ɖe nu siwo ate ŋu asu wo si la ɖeɖe ko ŋu, eye wofe nudzodzrowoe nye nu siwo nɔa vevie na wo wu le agbe me. Ame mawo tɔgbi mate ŋu akpɔ dzidzɔ vavãtɔ o. Ke boŋ, Biblia gblɔ be: “Dzidzɔtɔe nye ame si fe xɔnametɔ Yakob fe Mawu la nye, ame si da efe mɔkpɔkpɔ ɖe Yehowa efe Mawu la dzi.”—Ps. 146:5.
20. Esi nèlɔ̃ Mawu ta la, aleke esia na nèle dzidzɔ kpɔm?
20 Lɔlɔ̃ si le Yehowa Mawu subɔlawo si na eyama la nu le sesẽm ɖe edzi. Eye fe sia fe la, ame geɖe siwo lɔ̃ eyama la hã va zua esubɔlawo. Esia ɖee fia be Mawu Fiaɖufea le dzi ɖum eye etefe madidi o, ahe yayra manyagblɔwo ava anyigba dzi. Ne míewɔa Mawu fe lɔlɔ̃nu eye míede dzesii be Nuwokatãtafola la kpɔ ŋudzedze ɖe mía ŋu la, emae nana míekpɔa dzidzɔ vavãtɔ si nɔa anyi ɖaa. Eye ame siwo lɔ̃ Yehowa la akpɔ dzidzɔ tegbee! Le nyati si kplɔ esia ɖo me la, míadzro nɔnɔme gbegblẽ aɖewo siwo dona tso ɖokuitɔdidi fe lɔlɔ̃ me la me, eye míakpɔ ale si esiawo to vovo na nɔnɔme siwo ɖea dzesi le Yehowa subɔlawo ŋu.


text: 26 Le Yuda-fia Yehoyakim,+ Yosiya vi, fe fiaɖuɖu fe gɔmedzedzea me la, gbe sia tso Yehowa gbɔ va be:2 “Ale Yehowa gblɔe nye esi, ‘Yi ɖatɔ ɖe Yehowa fe afe fe xɔxɔnu, eye nàgblɔ nya siawo ɖe Yuda duwo me nɔla siwo katã vana be yewoade ta agu le Yehowa fe afe me la ŋu. Gblɔ nya siwo katã fe se mede na wò la; mègaɖe nya aɖeke le eme o.3 Ðewohĩ woasee, eye ame sia ame atrɔ tso efe mɔ vɔ̃ dzi, ekema matrɔ susu,* eye nyemagahe vɔ̃ si meɖo ɖe wo ŋu le wofe nuwɔna vɔ̃ɖiwo ta la ava wo dzi o.+4 Gblɔ na wo be: “Ale Yehowa gblɔe nye esi, ‘Ne mieɖo tom hezɔ ɖe nye se* si mede na mi la nu o,5 eye mieɖo to nye subɔla nyagblɔɖila siwo medɔna ɖe mi enuenu* fe nyawo o, ke miegbe toɖoɖo wo la,+6 ekema mawɔ afe sia abe Silo+ ene, eye mana du sia nazu ɖiŋudonu na anyigbadzidukɔwo katã.’”’”+7 Eye nunɔlawo kple nyagblɔɖilawo kpakple dukɔ blibo la see Yeremiya le nya siawo gblɔm le Yehowa fe afe la me.+8 Eya ta esi Yeremiya gblɔ nya siwo katã Yehowa de esi be wòagblɔ na dukɔ blibo la vɔ la, nunɔlawo kple nyagblɔɖilawo kpakple dukɔ blibo la lée hegblɔ be: “Àku kokoko.9 Nu ka tae nègblɔ nya ɖi le Yehowa fe ŋkɔ me be, ‘Afe sia anɔ abe Silo ene, woagbã du sia, eye ame aɖeke maganɔ eme o’?” Eye dukɔ blibo la fo zi ɖe Yeremiya ŋu le Yehowa fe afe la me.10 Esi Yuda-megãwo se nya siawo la, wodo tso fia fe afe* la me va Yehowa fe me heva bɔbɔ nɔ Yehowa fe afe fe agbo yeye la nu.+11 Eye nunɔlawo kple nyagblɔɖilawo gblɔ na amegãwo kple dukɔ blibo la be: “Ŋutsu sia dze ku,+ elabena egblɔ nya ɖi ɖe du sia ŋu abe ale si miawo ŋutɔwo miesee kple miafe to ene.”+12 Eye Yeremiya gblɔ na amegãwo katã kple dukɔ blibo la be: “Yehowae dɔm be magblɔ nya siwo katã miese la ɖi ɖe afe sia kple du sia ŋu.+13 Eya ta miɖɔ miafe zɔzɔme kple miafe nuwɔnawo ɖo, eye miɖo to Yehowa mia Mawu fe gbe, ekema Yehowa atrɔ susu* eye mahe vɔ̃ si wògblɔ ɖi ɖe mia ŋu la ava mia dzi o.+14 Ke nye la, mele mia si me. Miwɔm ale si dze, eye wònyo mia ŋu.15 Gake minyae be ne miewum la, ekema miehe ʋu maɖifɔ va mia ɖokuiwo kple du sia kpakple emenɔlawo dzi, elabena le nyatefe me la, Yehowae dɔm ɖe mia gbɔ be magblɔ nya siawo katã ɖe miafe to me.”16 Eye amegãwo kple dukɔ blibo la gblɔ na nunɔlawo kple nyagblɔɖilawo be: “Ŋutsu sia medze ku o, elabena Yehowa mía Mawu fe ŋkɔ mee wòfo nu na mí le.”17 Gawu la, anyigba la dzi ametsitsi aɖewo hã tso gblɔ na dukɔa fe ha blibo la be:18 “Mika,+ si tso Moreset, gblɔ nya ɖi le Yuda-fia Hizkiya+ ŋɔli, eye wògblɔ na Yuda dukɔ blibo la be, ‘Ale aʋakɔwo fe Yehowa gblɔe nye esi:“Woaŋlɔ Zion abe agble ene,Yerusalem azu glikpo,+Eye Gbedoxɔ la fe to azu togbɛ toave.”’+19 “Ðe Yuda-fia Hizkiya kple Yuda blibo la wuia? Ðe mevɔ̃ Yehowa, eye wòɖe kuku na Yehowa be wòave yewo nu, ale be Yehowa trɔ susu,* eye mehe vɔ̃ si wògblɔ ɖe wo ŋu la va wo dzi oa?+ Eya ta vɔ̃ gã aɖee nye esia míedi be míahe ava mía ɖokuiwo* dzi.20 “Ŋutsu aɖe hã nɔ nya gblɔm ɖi le Yehowa fe ŋkɔ me, si ŋkɔe nye Uriya, Semaya si tso Kiriat-Yearim+ la fe vi. Eye wògblɔ nya ɖi ɖe du sia kple anyigba sia ŋu wòsɔ kple Yeremiya fe nyawo.21 Eye Fia Yehoyakim+ kple efe kalẽtɔwo katã kpakple amegãwo katã se efe nyawo, eye fia la di be yeawui.+ Esi Uriya see la, enumake vɔvɔ̃ ɖoe wòsi yi Egipte.22 Ke Fia Yehoyakim dɔ ame ɖo ɖe Egipte; edɔ Elnatan,+ Akbor vi, kple ŋutsu bubu aɖewo ɖo ɖe Egipte.23 Wokplɔ Uriya tso Egipte vɛ na Fia Yehoyakim, eye wòwui kple yi+ hetsɔ efe kukua fu gbe ɖe dukɔ la me viwo fe ameɖibɔ me.”24 Ke Ahikam,+ Safan+ vi, kpe ɖe Yeremiya ŋu, ale be wometsɔe de asi na dukɔ la be woawu o.+


text:
NOVEMBER (ADEƐMEKPƆXE) 4, 2015
MEXICO
Wona Nunana Ðasefowo Le Biblia-fiafiadɔ Siwo Wɔm Wole Le Mexico-gaxɔwo Me Ta
MEXICO CITY—Baja California nuto si le Mexico fe dumegãwo na ɖaseɖigbalẽ Yehowa Ðasefowo tsɔ da akpe na wo ɖe Biblia-fiafiadɔ siwo wɔm wole le nutoa me gaxɔwo me la ta. Nutoa me hahodedienɔnɔ fe amegã Daniel De La Rosa Anaya kple gaxɔdzikpɔfewo fe amegã Jesús Héctor Grijalva Tapia woe de asi agbalẽ la te.
Ðaseɖigbalẽa me nyawo yi ale: “Nutoa me dziɖuɖua to hahodedienɔnɔ fe amegã dzi le akpe dam na Yehowa Ðasefowo ɖe dɔ vevi si wɔm wole tsɔ le alɔ dom mí, wofe kutrikuku, wofe dɔa kple ale si woɖoe kplikpaa be yewoana kpekpeɖeŋu Baja California nutoa me tɔwo ta; wona be gamenɔlawo va le ame ɖɔʋuwo zum eye ne wodo le gaxɔa me la, enɔa bɔbɔe na wo be woawɔ ɖeka kple nutoa me tɔwo.”
Yehowa Ðasefowo dze gaxɔmenɔlawo gbɔ yiyi le gaxɔ siwo le Baja California nutoa me dometɔ geɖe me kple gaxɔ ɖeka aɖe si le Mexicali me edziedzi tso fe 1991 me esime gaxɔmenɔla aɖe bia tso wo si be woava kpɔ ye ɖa. Le gbebiame aɖe si yi edzi le Ðasefoawo kple Asitɔtrɔ Le Gamenɔlawo Ŋu fe dɔwɔfe si le Mexicali fe amegã Jesús Manuel López Moreno dome la, egblɔ be: “Ale si mievaa afi sia vanaa kpekpeɖeŋu [gamenɔlawo] la, kpena ɖe mía ŋu míenaa ŋusẽ ɖoa wo ŋu wotea ŋu gblɔna be: ‘Amegbetɔwoe míenye. Nɔnɔme nyuiwo va su mía si, eye ne míafe game de la, míagawɔ ɖeka kple nutoa me tɔwo eye ele be míafe nuwɔnawo naɖe vi na wo.’ . . . Meda akpe gã aɖe na mi ɖe miafe kpekpeɖeŋua ta.”
Afetɔ Gamaliel Camarillo, si nye Yehowa Ðasefowo fe nyanuɖela le Mexico gblɔ be: “Yehowa Ðasefowo fe dɔ vevitɔe nye be yewoakpe ɖe amewo ŋu, gaxɔmenɔlawo hã le eme, ne woase Biblia fe nufiafiawo gɔme. Hame aɖe si le Mexicali gblɔ be ame enyi ya teti xɔ nyɔnyrɔ zu Yehowa Ðasefowo esime wole ga me le Mexicali gaxɔ me. Míexɔe se be ele be woana mɔnukpɔkpɔ amewo katã fomevi be Biblia-fiafiadɔa naɖe vi na wo.”
Wofe Kadodowo:
Xexea Me Godoo: J. R. Brown, Office of Public Information, tel. +1 718 560 5000
Mexico: Gamaliel Camarillo, tel. +52 555 133 3048


text:
NUSƆSRƆ̃ 81
Todzimawunya La
Esi Yesu tia apostolo 12-awo vɔ la, eɖi le toa dzi va tefe aɖe si ame gbogbo aɖewo le. Ameawo tso Galilea, Yudea, Tiro, Sidon, Siria kple Yordan fe go kemɛ dzi. Wokplɔ ame siwo nɔ dɔ vovovowo lém kple ame siwo gbɔgbɔ vɔ̃wo nɔ fu ɖem na la vɛ. Yesu da dɔ na wo katã. Emegbe enɔ anyi ɖe toa dzi eye wòfia nu wo. Efo nu tso nu si wòle be míawɔ ne míedi be míanye Mawu xɔlɔ̃wo la ŋu. Ele be míalɔ̃ ɖe edzi be míehiã Yehowa le míafe agbe me eye ele be míasrɔ̃ ale si míalɔ̃e. Gake mímate ŋu alɔ̃ Mawu nenye be míelɔ̃ ame bubuwo o. Ele be míanyo dɔme na ame sia ame eye míalɔ̃ wo, míafe futɔwo hã le eme.
Yesu gblɔ be: ‘Menye mia xɔlɔ̃wo koe mialɔ̃ o. Ele be mialɔ̃ miafe futɔwo eye miatsɔ ake amewo tso dzi me ke. Ne ame aɖe do dziku ɖe ŋuwò la, yi egbɔ enumake eye nàɖe kuku nɛ. Miwɔ nu ɖe amewo ŋu abe ale si miadi be woawɔ nu ɖe mia ŋu ene.’
Yesu ɖo aɖaŋu nyui aɖewo na ameawo tso ŋutilãmenuwo hã ŋu. Egblɔ be: ‘Enyo be woanye Yehowa xɔlɔ̃ wu be ga geɖe nanɔ ame si. Fiafiwo ate ŋu afi wò ga, gake ame aɖeke mate ŋu afi xɔlɔ̃wɔwɔ si le wò kple Yehowa dome la o. Migatsi dzi ɖe nu si miaɖu, nu si miano, alo nu si miado la ŋu o. Milé ŋku ɖe xeviwo ŋu kpɔ. Mawu naa nu si woaɖu wòasu wo la wo ɣesiaɣi. Dzimaɖitsitsi mana mianɔ agbe ŋkeke ɖeka gɔ̃ hã akpee o. Miɖo ŋku edzi be Yehowa nya nu siwo hiã mi.’
Ameawo mese ame aɖeke wòfo nu abe ale si Yesu fo nui ene kpɔ o. Wofe hakplɔlawo mefiaa nu wo alea o. Nu ka tae Yesu bi le nufiafia me nenema gbegbe? Elabe Yehowa gbɔe nu siwo katã wòfia la tso.
“Mitsɔ nye kɔkuti la ɖo mia ɖokui dzi, eye misrɔ̃ nu tso gbɔnye, elabena mefa tu, eye mebɔbɔ ɖokuinye ɖe anyi le dzi me, eye miakpɔ gbɔdzɔe na mia ɖokuiwo.”—Mateo 11:29


text: 18 Emegbe Yehowa+ ɖe eɖokui fiae esi wòbɔbɔ nɔ efe agbadɔ nu le Mamre+ fe ati gãwo te, le ŋdɔkutsu dzatsɛ.2 Esi wòfɔ mo dzi la, ekpɔ ŋutsu etɔ̃ le tsitre ɖe adzɔge vie tso egbɔ.+ Esi wòkpɔ wo la, efu du tso agbadɔ la nu yi ɖakpe wo, eye wòbɔbɔ tsyɔ mo anyi.3 Eye wògblɔ be: “Yehowa, ne ève nunye la, ekema meɖe kuku, mègato wò subɔla ŋu yi o.4 Meɖe kuku, na woaku tsi vi aɖe vɛ ne woaklɔ afɔ na mi.+ Emegbe miaɖi ɖe eme vie le atia te.5 Esi mieva to miafe subɔla gbɔ ta la, matsɔ abolo vi aɖe vɛ na mi miaɖu wòado ŋusẽ mi.* Emegbe miate ŋu ayi miafe mɔzɔzɔa dzi.” Ale wogblɔ be: “Enyo. Wɔ abe ale si nègblɔ ene.”6 Eya ta Abraham wɔ kaba yi agbadɔ la me le Sara gbɔ gblɔ nɛ be: “Netsɔ! Ku wɔ memee seya etɔ̃, blui eye nàtsɔe amè aboloe.”7 Emegbe Abraham fu du yi nyiwo dome, eye wòlé nyitsui nyui aɖe. Etsɔe na subɔvi la, eye wòwɔ kaba yi ɖatrɔ asi le eŋu.8 Eye wòtsɔ notsi kpekẽ kple notsi tsrolo kpakple nyitsui si ŋu wòtrɔ asi le la ɖo wo kɔme. Ke etɔ ɖe wo gbɔ le atia te esi wonɔ nua ɖum.+9 Eye wobiae be: “Afi kae srɔ̃wò Sara le?”+ Eɖo eŋu be: “Ele agbadɔa me le afii.”10 Eye wo dometɔ ɖeka gblɔ be: “Magatrɔ ava gbɔwò le fe si gbɔna fe ɣealewoɣi, eye kpɔ ɖa, viŋutsuvi anɔ srɔ̃wò Sara si.”+ Ke Sara le agbadɔ si le ŋutsua megbe la nu nɔ to ɖom.11 Abraham kple Sara tsi xɔ fe geɖe.+ Sara tsi gbɔ vidzidzi ŋu.*+12 Eya ta Sara ko nu le dzi me gblɔ be: “Esi wɔna vɔ le ŋunye, eye nye afetɔ hã tsi ku amegã ɖe, ɖe magate ŋu akpɔ dzidzɔ sia nyatefea?”+13 Eye Yehowa gblɔ na Abraham be: “Nu ka tae Sara ko nu gblɔ be, ‘Esi metsi alea ɖe, nyatefe ŋutɔŋutɔ wònye be madzi via?’14 Ðe nane sesẽ na Yehowaa?+ Magatrɔ ava gbɔwò le fe si gbɔna fe ɣealewoɣi, eye viŋutsuvi anɔ Sara si.”15 Ke Sara sẽ nu gblɔ be: “Nyemeko nu o lo!” elabena ele vɔvɔ̃m. Ke egblɔ be: “Ao! Èko nu.”16 Esime ŋutsuawo tso le afi ma dze mɔ, eye wole Sodom+ kpɔm le abu me ɖaa la, Abraham zɔ kpli wo be yeaɖo wo ɖa.17 Yehowa gblɔ be: “Ðe maɣla nu si wɔ ge mala la ɖe Abraham mahã?+18 Kpɔ ɖa, Abraham ava zu dukɔ gã sẽŋu aɖe, eye woayra anyigbadzidukɔwo katã to edzi.*+19 Elabena meva nya eya amea nyuie be ade se na viawo kple efemetɔ siwo ava ɖe eyome, be woayi edzi anɔ Yehowa fe mɔ dzi, ne woawɔ nu dzɔdzɔe kple nu si le etefe;+ ale be Yehowa nana nya si wògblɔ ku ɖe Abraham ŋu la nava eme.”20 Eye Yehowa gblɔ be: “Konyifaɣli si le ɖiɖim ɖe Sodom kple Gomora ta la nu sẽ,+ eye wofe nu vɔ̃ la kpe ŋutɔ.+21 Maɖi ayi be makpɔe ɖa be ɣli si le ɖiɖim le wo ta la le eme hã, eye ne mele nenema o la, ne manya.”+22 Azɔ ŋutsuawo dzo le afi ma heɖo ta Sodom; gake Yehowa+ tsi Abraham gbɔ.23 Eye Abraham te ɖe eŋu gblɔ be: “Ðe nàtsrɔ̃ ame dzɔdzɔewo kpe ɖe ame vɔ̃ɖiwo ŋua?+24 Tsɔe be ame dzɔdzɔe blaatɔ̃ le dua me; ɖe nàtsrɔ̃ woa, eye màtsɔ ake tefe sia le ame dzɔdzɔe blaatɔ̃ siwo le eme la ta oa?25 Meka ɖe edzi be màwɔ nu ma, awu ame dzɔdzɔe kple ame vɔ̃ɖi siaa, ale be wòanɔ na ame dzɔdzɔe abe ale si wòanɔ na ame vɔ̃ɖi ene gbeɖe o!+ Màwɔ esia akpɔ o.+ Ðe anyigba blibo la fe Ʋɔnudrɔ̃la la mawɔ nu dzɔdzɔe oa?”+26 Eye Yehowa gblɔ be: “Ne makpɔ ame dzɔdzɔe blaatɔ̃ le Sodom dua me la, matsɔe ake tefe blibo la le wo ta.”27 Ke Abraham gblɔ be: “Meɖe kuku, togbɔ be anyi kple afi menye hã, meɖoe ɖokuinye dzi be mafo nu kple Yehowa.28 Tsɔe be ame atɔ̃ to le ame dzɔdzɔe blaatɔ̃a me. Ðe nàxa ɖe ame atɔ̃ la ta atsrɔ̃ dua?” Eɖo eŋu be: “Ne mekpɔ ame blaene vɔ atɔ̃ le eme la, nyematsrɔ̃e o.”+29 Ke egagblɔ nɛ be: “Tsɔe be wokpɔ ame blaene le eme.” Eɖo eŋu be: “Nyematsrɔ̃e o le ame blaene la ta.”30 Ke eyi edzi be: “Yehowa, meɖe kuku mègabi dzi o,+ na magafo nu ake: Tsɔe be wokpɔ ame blaetɔ̃ ko le eme.” Eɖo eŋu be: “Ne makpɔ ame blaetɔ̃ le eme la, nyematsrɔ̃e o.”31 Ke egayi edzi be: “Meɖe kuku, meɖoe ɖokuinye dzi be mafo nu kple Yehowa: Tsɔe be wokpɔ ame blaeve ko le eme.” Eɖo eŋu be: “Nyematsrɔ̃e o le ame blaeve la ta.”32 Mlɔeba egblɔ be: “Yehowa, meɖe kuku mègabi dzi o lo, na magafo nu zi ɖeka pɛ sia ko: Tsɔe be wokpɔ ame ewo pɛ ko le eme.” Eɖo eŋu be: “Nyematsrɔ̃e o le ame ewo la ta.”33 Esi Yehowa fo nu kple Abraham vɔ la, edzo,+ eye Abraham trɔ yi enɔfe.


text: 9 Eye wòyɔ ame wuieveawo fo fu, eye wòna ŋusẽ wo be woaɖu gbɔgbɔ vɔ̃wo katã dzi, eye be woada dɔlélewo.2 Eye wòdɔ wo be woaɖe gbefã Mawu fiaɖufe la ahada dɔ na amewo,3 eye wògblɔ na wo be: “Migatsɔ naneke ɖe asi hena mɔzɔzɔa o, eɖanye atizɔti, alo nuɖuɖukotoku, alo abolo alo klosaloga o; eye migatsɔ awutewui eve o.4 Gake afi sia afi si miage ɖe afe aɖe me le la, minɔ afi ma, eye migadze mɔ tso afi ma.5 Eye le tefe sia tefe si amewo mexɔ mi le o la, ne miele dzodzom le du ma me la, miʋuʋu ke si le miafe afɔ ŋu la ɖe anyi wòanye ɖaseɖiɖi na wo.”6 Eye wodze mɔ yi ɖato nutoa katã me tso kɔfe me yi kɔfe me, nɔ gbefã ɖem nya nyui la henɔ dɔ dam le afi sia afi.7 Ke Herodes nutomedziɖula la se nu siwo katã nɔ dzɔdzɔm, eye wòtɔtɔ ŋutɔ, elabena ame aɖewo nɔ gbɔgblɔm be wofɔ Yohanes tso ame kukuwo dome,8 ke bubuwo ya be Eliya ye va do, ke bubu aɖewo hã be blema nyagblɔɖilawo dometɔ ɖekae tsi tsitre.9 Herodes gblɔ be: “Yohanes ya la, metso ta le enu. Ke ame kae nye ame sia si ŋuti mele nya siawo sem le?” Eya ta enɔ didim be yeakpɔe.10 Eye esi apostoloawo trɔ gbɔ la, wogblɔ nu siwo wowɔ la nɛ. Ale wòkplɔ wo, eye woawo ɖeɖe woyi du aɖe si woyɔna be Betsaida la me.11 Gake esi amehaawo nya la, wodze eyome. Eye exɔ wo nyuie, eye wòte nufofo na wo tso Mawu fiaɖufe la ŋu, eye wòda dɔ na ame siwo katã hiã dɔyɔyɔ.12 Azɔ ŋkekea nɔ enu wum. Eye ame wuieveawo va egbɔ gblɔ nɛ be: “Ðe asi le ameha la ŋu, ne woayi kɔfewo me kple agbleta siwo fo xlã mí la, be woadi dzefe kple nuɖuɖu, elabena tefe tsoaboe nye afi sia si míele.”13 Gake egblɔ na wo be: “Mia ŋutɔwo mina nu wo woaɖu.” Wogblɔ be: “Naneke mele mía si wu abolo atɔ̃ kple tɔmelã eve o, negbe ɖeko mía ŋutɔwo míayi aɖafle nuɖuɖu na ame siawo katã.”14 Le nyatefe me la, woanɔ ŋutsu akpe atɔ̃. Gake egblɔ na efe nusrɔ̃lawo be: “Mina woabɔbɔ anɔ anyi abe ale si wonɔa anyi ɖua nui ene, hatsotso hatsotso, ɖe sia ɖe nanɔ abe ame blaatɔ̃ ene.”15 Eye wowɔe nenema, eye wona wo katã wonɔ anyi.16 Azɔ esi wòtsɔ abolo atɔ̃awo kple tɔmelã eveawo la, efɔ mo dzi kpɔ dzifo, yra ɖe wo dzi, eye wòŋe wo me hete wo tsɔtsɔ na efe nusrɔ̃lawo, be woatsɔ wo aɖo ameha la kɔme.17 Ale wo katã woɖu nu ɖi fo, eye wofo esiwo susɔ la nu fu, wode kakɛ kusi wuieve nu.18 Emegbe esi eya ɖeka nɔ gbe dom ɖa la, nusrɔ̃lawo va egbɔ, eye wòbia wo be: “Ame kae amehaawo le gbɔgblɔm be menye?”19 Woɖo eŋu nɛ be: “Yohanes Amenyrɔɖetsimela; bubuwo be Eliya, bubuwo hã be blema nyagblɔɖilawo dometɔ ɖekae tsi tsitre.”20 Azɔ egblɔ na wo be: “Ke miawo ya ɖe, ame kae miegblɔna be menye?” Petro ɖo eŋu be: “Mawu fe Kristo la.”21 Ke efo nu na wo vevie gblɔ be woaganɔ nya sia gblɔm na ame aɖeke o,22 gake egblɔ be: “Ele na Amegbetɔvi la be wòakpe fu geɖe, eye amegãwo kple nunɔlawo fe tatɔwo kple agbalẽfialawo agbee, eye woawui, eye woafɔe ɖe tsitre le ŋkeke etɔ̃agbe.”23 Eye wòyi edzi gblɔ na wo katã be: “Ne ame aɖe di be yeadze yonyeme la, negbe nu le eɖokui gbɔ, eye wòatsɔ efe fuwɔameti la gbe sia gbe, eye wòadze yonyeme ɖaa.24 Elabena ame sia ame si dina be yeaɖe yefe luʋɔ la abui; gake ame sia ame si abu efe luʋɔ le tanye la, eyae aɖee.25 Le nyatefe me la, viɖe kae wòanye na ame, ne xexe blibo la katã zu etɔ, gake wòbu ye ŋutɔ ɖokui alo nu sia nu?26 Elabena ame sia ame si nye kple nye nyawo kpea ŋu na la, efe nu akpe ŋu na Amegbetɔvi la hã ne eva ɖo le ye ŋutɔ kple Fofoa kpakple mawudɔla kɔkɔeawo fe ŋutikɔkɔe me.27 Gake vavã mele egblɔm na mi be: Ame aɖewo le ame siwo tsi tsitre ɖe afi sia dome, siwo maɖɔ ku kpɔ o, va se ɖe esime wokpɔ Mawu fiaɖufe la hafi.”28 Eva eme hã vavã be, ŋkeke enyi kloe le nya siawo megbe la, ekplɔ Petro kple Yohanes kpakple Yakobo ɖe asi, eye wòlia to la, be yeado gbe ɖa.29 Eye esi wònɔ gbe dom ɖa la, efe mo fe dzedzeme trɔ, eye efe awu fu tititi henɔ dzo dam.30 Eye kpɔ ɖa! Ŋutsu eve nɔ dze ɖom kplii, siwo nye Mose kple Eliya.31 Ame siawo dze le ŋutikɔkɔe me, eye wote nufofo le efe dzodzo si ava eme le Yerusalem la ŋu.32 Ke alɔ̃ bla ŋku na Petro kple ame siwo kpe ɖe eŋu la ŋutɔ; gake esi wonyɔ keŋkeŋ la, wokpɔ efe ŋutikɔkɔe kple ame eveawo wonɔ tsitre ɖe egbɔ.33 Eye esi ame siawo nɔ dzodzom le egbɔ la, Petro gblɔ na Yesu be: “Nufiala, enyo na mí be míanɔ afi sia, eya ta na míatu agbadɔ etɔ̃, ɖeka na wò, ɖeka na Mose, eye ɖeka na Eliya,” evɔ eya ŋutɔ menya nya si gblɔm wònɔ o.34 Gake esi wònɔ nya siawo gblɔm la, alilikpo aɖe te vɔvɔlidodo ɖe wo dzi. Esi woɖo alilikpoa me la, vɔvɔ̃ ɖo wo.35 Eye gbe aɖe ɖi tso alilikpoa me gblɔ be: “Ame siae nye Vinye, si metia. Miɖo toe.”36 Eye esi gbea ɖi la, Yesu ɖeka koe wokpɔ. Gake womia nu ɖe nya la dzi, eye womeka nu siwo wokpɔ la dometɔ aɖeke ta na ame aɖeke le ŋkeke mawo me o.37 Esi ŋu ke, eye woɖi tso toa dzi la, ameha gã aɖe va kpee.38 Eye kpɔ ɖa! Ŋutsu aɖe tso ameha la dome do ɣli be: “Nufiala, meɖe kuku na wò, va kpɔ vinyeŋutsuvi nam ɖa, elabena viɖekɛ wònye nam,39 eye kpɔ ɖa! Gbɔgbɔ aɖe dzea edzi, eye kasia edoa ɣli, eye wònana wòfona tititi, eye futukpɔ dona le enu, eye ne ewɔ nuvevii vɔ hã la, bebli hafi wòdzona le edzi.40 Eye meɖe kuku na wò nusrɔ̃lawo be woanyae ado goe, gake womete ŋui o.”41 Eye Yesu ɖo eŋu gblɔ be: “Oo, dzidzime maxɔse totro kpaɖikpaɖi, ɣeyiɣi didi kae wòle be mado dzi anɔ mia gbɔ ase ɖo? Kplɔ viwòa va afii.”42 Gake esi ɖevia nɔ egogom la, gbɔgbɔ vɔ̃ la xlãe ɖe anyi hena wòfo tititi vevie. Gake Yesu ka mo na gbɔgbɔ makɔmakɔ la, eye wòda gbe le ŋutsuvi la ŋu, eye wòtsɔe na fofoa.43 Ke wo katã wolulu le Mawu fe ŋusẽ gã la ŋuti.Ke esi nu siwo katã wɔm wònɔ la na wo katã fe mo wɔ yaa la, egblɔ na efe nusrɔ̃lawo be:44 “Mina nya siawo natsi miafe towo me, elabena ele be woade Amegbetɔvi la asi na amewo.”45 Gake womenɔ nya sia gɔme sem o. Le nyatefe me la, woɣlae ɖe wo be woagase egɔme o, eye wonɔ vɔvɔ̃m be yewoabia nyae tso nya sia ŋu.46 Ke nyaʋiʋli aɖe ɖo wo dome le wo dometɔ si anye gãtɔ wu la ŋuti.47 Esi Yesu nya wofe dzimesusuwo ta la, ekplɔ ɖevi sue aɖe vae, na wòtɔ ɖe egbɔ,48 eye wògblɔ na wo be: “Ame sia ame si xɔa ɖevi sue sia le nye ŋkɔ ta la, exɔa nye hã, eye ame sia ame si xɔam la, exɔa ame si dɔm ɖa la hã. Elabena ame si wɔa eɖokui ame sue le mi katã dome lae nye gã.”49 Eye Yohanes gblɔ be: “Nufiala, míekpɔ ŋutsu aɖe wònɔ gbɔgbɔ vɔ̃wo nyam nɔ go dom le wò ŋkɔ me, eye míedze agbagba be míaxe mɔ nɛ, elabena mele yowòme kpe ɖe mía ŋu o.”50 Gake Yesu gblɔ nɛ be: “Migate kpɔ be yewoaxe mɔ nɛ o, elabena ame si metsia tsitre ɖe mia ŋu o la, mia dzie wòle.”51 Ke esi ŋkekeawo nɔ dedem nɛ be woakɔe ayi dzifo la, efe mo trɔ ɖe Yerusalem yiyi ŋu vevie.52 Eya ta edɔ dɔlawo ɖe eŋgɔ. Eye wodze mɔ va ɖo Samariatɔwo fe du aɖe me, be woadzra ɖo na efe vava;53 gake womexɔe o, elabena Yerusalem yiyi ŋue efe mo trɔ ɖo.54 Esi nusrɔ̃la Yakobo kple Yohanes kpɔ esia la, wogblɔ be: “Afetɔ, èlɔ̃ bena, míagblɔ na dzo be wòage tso dzifo ava tsrɔ̃ woa?”55 Gake etrɔ, eye wòka mo na wo.56 Eya ta wodzo yi du bubu me.57 Ke esi wonɔ mɔa dzi yina la, ame aɖe gblɔ nɛ be: “Madze yowòme ayi afi sia afi si nàyi.”58 Eye Yesu gblɔ nɛ be: “Do le abeiwo si, eye atɔ le dzifoxewo si, gake tefe aɖeke mele Amegbetɔvi la ya si wòatsɔ ta aziɔ ɖo o.”59 Eye wògblɔ na ame bubu be: “Dze yonyeme.” Amea gblɔ be: “Ðe mɔ nam be mayi aɖaɖi fofonye gbã.”60 Gake egblɔ nɛ be: “Na ame kukuwo naɖi wofe ame kukuwo, ke wò la, yi nàɖe gbefã Mawu fiaɖufe la.”61 Eye ame bubu hã gblɔ be: “Afetɔ, madze yowòme; gake gbã la, na maklã nye afemetɔwo.”62 Yesu gblɔ nɛ be: “Ame si tsɔ efe asi da ɖe kodzi dzi, gake wògale nu siwo le megbe kpɔm la, medze na Mawu fiaɖufe la o.”


text:
HADZIDZI 29
Míanɔ Agbe Wòasɔ Kple Míafe Ŋkɔ La
1. Yehowa, Ŋusẽkatãtɔ, mavɔtɔ,
Wò dzɔdzɔenyenye, lɔlɔ̃ de blibo.
Nyatefe kple nunya katã tso gbɔwò.
Oo, Dziɖulagã nènye le dzifo.
Míetsɔa dzidzɔ subɔa wò kple dzi blibo;
Míegblɔa Fiaɖufenya la kple dzidzɔ.
(HAXE)
Wò Ðasefowo míenye; yayra wònye!
Oo, míafe agbe nasɔ kple ŋkɔ la!
2. Míele dɔ la dzi le ɖekawɔwɔ me.
Lɔlɔ̃, ŋutifafa le mía dome.
Dzi dzɔa mí be míefiaa wò nyatefe la,
’Ye míeɖea wò ŋutikɔkɔe fiana.
Bubu wònye na mí be míetsɔ wò ŋkɔ;
Fofo, míakafu wò atsyɔ̃ nyo la.
(HAXE)
Wò Ðasefowo míenye; yayra wònye!
Oo, míafe agbe nasɔ kple ŋkɔ la!
(Kpɔ 5 Mose 32:4; Ps. 43:3; Dan. 2:20, 21 hã.)